Planet Awards 2012

Planet Awards 2012 varð hildið hin 28. desember 2011. Planet Awards er eitt afturvendandi tónleikatiltak í Føroyum, sum Miðlahúsið skipar fyri til tess at heiðra føroyskum tónleikarum. Vinnararnir vera funnir við sms atkvøðum frá øllum sum hava áhuga fyri at atkvøða.

Vinnarar av Planet Awards 2012
Hamferð - Ársins bólkur
Eivør - Ársins einstaklingur
Hans Andrias Jacobsen - Ársins nýggja tónleikanavn
Finnur Koba - Ársins sangari
Eivør - Ársins songkvinna
Eivør - Ársins útgáva er Room
All in við sanginum Vanja - Ársins sangur (sangurin hjá Jákup Eli Joensen, sum eisini var ársins sangur í 2011)
Robert Mc Birnie fekk ársins herðaklapp

Tey tilnevndu 2012

Ársins bólkur
Hamferð
Frodi & The Pink Slips
200
Týr
Divaz

Ársins einstaklingur
Stanley Samuelsen
Hanus G. Johansen
Høgni Lisberg
Eivør
Teitur

Ársins nýggi bólkur/einstaklingur
Sakaris
Urbanus
Sveinur Gaard Olsen
Hans Andrias
Kristel Lisberg

Ársins sangari
Teitur
Finnur Koba
Marius Ziska
Høgni Lisberg
Fróði Hansen

Ársins songkvinna
Eivør
Greta Svabo Bech
Lív Næs
Evi Tausen
Kristina Bærendsen

Ársins útgáva
Høgni Lisberg - Con Man
Eivør – Room
Sanganna Veingir - M.C. Restorff
Frodi & The Pink Slips - The Mouse
200 – Vendetta

Ársins sangur
All In – Vanja
Signar í Homrum – Mín skattur
Eivør – Rain
Dynamitt – Hví gongur Tom altíð skid
200 – Við love skulu vit land byggja

Sí eisini
Planet Awards 2011
Planet Awards 2010

Keldur

Planet Awards
Føroyskur tónleikur
2012


Danish Music Awards 2009

Danish Music Awards 2009 varð hildið í Glassalinum í Tivoli í Keypmannahavn leygardagin hin 28. februar 2009. Vertur var Anders Breinholt. Hetta var fyrsta ferðin síðan ár 2000, at tónleikatiltakið ikki varð víst beinleiðis á nakrari dankari sjónvarpsrás. Tveir føroyingar vunnu heiðurslønir á Danish Music Awards 2009, Teitur vann við fløgu síni The Singer, sum var kosin Ársins danska singer/songwriter útgáva. Lizzie (Ann Elisabeth Berg) vann eina heiðursløn í bólkinum Ársins danska hitt, tað vann hon við sanginum Ramt i natten.

Framførslur á Danish Music Award 2009
Hesi høvdu framførslur á Danish Music Award 2009:
 Sys Bjerre – "Sandpapir" og "Pik"
 Peter Sommer – "Til rotterne, til kragerne, til hundene" og "Chancetur"
 Mike Sheridan – "Krisehjælp" (featuring Nicolaj Rasted), "Too Close" (featuring Mads Langer) og "Fact-Fiction" (featuring Mads Langer).
 VETO – "Blackout" og "You Say Yes, I Say Yes"
 Balstyrko – "Intet stopper helt" og "Jagten paa noget"
 Love Shop – "Alle har en drøm at befri", "Love Goes On Forever" og "Kræmmersjæl"

Heiðurlønir vóru latnar í 22 bólkum – av hesum vóru átta ymiskar tónleikasløg frá barnaútgávum til electronica. Danish Music Awards 2009 umfatar í alt 89 tilnevningar býttar ímillum 52 ymisk tónleikanøvn. Meira enn 46 prosent av teimum tilnevndu tónleikanøvnunum vóru kvinnur ella hava kvinnur sum frontfigurar. Ein fjórðingur av teimum tilnevndu vóru nýggj nøvn.

Keldur

Virðislønir
Tónleikur

en:Danish Music Awards#2009


Ebba Hentze

Ebba Hentze (fødd 25. september 1930, deyð 20. mai 2015 í Havn) var ein føroyskur rithøvundur, barnabókahøvundur, skald, týðari og ummælari. Hon fekk Barnamentanarheiðursløn Tórshavnar býráðs í 1984, Mentanarvirðisløn M. A. Jacobsens í 2006 og Mentanarvirðisløn Landsins í 2008. Ebba hevur bæði skrivað á føroyskum og donskum. Meðan hon búði í Danmark skrivaði hon mest á donskum. Hon er ættleidd til Føroya og vaks upp á Tvøroyri. Foreldur hennara vóru Peter Christian Pauli Hentze (1891-1971), keypmaður, av Sandi, og Olivia Sophie Skaalum (1888-1976) úr Hvalba. Ebba fór sum ung niður til Danmarkar, har hon tók studentsprógv frá Statens Kursus í Keypmannahavn í 1950. Síðan fór hon at lesa mál og bókmentafrøði á Københavns Universiteti. Hon fekk námsstyrk til lestur við Uppsala Universitet í Svøríki og til universitetini í Wien, Rom og Sorbonne í 1950-unum. Ebba arbeiddi eitt tíðarskeið fyri danska blaðið Politiken, har hon var forlagsráðgevi, hon hevur eisini verið bókmentakonsulentur á Gyldendal. Søgur hennara eru blivnar lisnar í Danmarks Radio og Sveriges Radio. Hon skrivaði fleiri stuttsøgur m.a. til Politikens Magasin. Tað fyrsta sum kom á prent hjá Ebbu var ein yrking, sum kom í danska tíðarritið Hvedekorn, tað var í 1953. Ebba arbeiddi freelance í donskum, føroyskum og svenskum útvarpi. Hon flutti aftur til Føroya seinast í 1970-árunum og fekk ein týðandi leiklut millum rithøvundar í Føroyum. Í 1985 gav hon eitt týðandi íkast til føroyskar kvinnubókmentir við prosayrkingini Kata, ein seinkaður nekrologur. Yrkingin lýsir eina kvinnu, sum gevur upp dreymar sínar um at fáa sær eina útbúgving, tí hon má taka sær av yngru systkjunum, sum eru blivnir móðurloysingar. Ebba hevur umsett nógvar bøkur til danskt mál úr enskum, týskum, svenskum og føroyskum, eitt nú hevur hon týtt svenskar krimiskaldsøgur eftir  Sjöwall og Wahlöö til danskt og yrkingar eftir Edith Södergran úr finskum til føroyskt. Hon gjørdi eitt stórt arbeiði við at týða føroyskar bøkur til danskt. Hon hevur umsett bøkur hjá fleiri føroyskum rithøvundum, ikki minst bøkur hjá Jóanes Nielsen. Ebba var eitt skifti limur í nevndini, sum ger tilmæli til norðurlendsku bókmentavirðislønina. Eitt tíðarskeið var hon varalimur Rithøvundafelagsins í Málnevndini.

Bókmentir í úrvali

Barnabøkur

Antonia og Morgenstjernen, 1981, barnabók
Antonia midt i det hele, 1982, barnabók - Báðar bøkurnar um Antoniu eru skrivaðar á donskum, týddar til føroyskt, norskt og svenskt, og eru eisini komnar út í Hollandi og Belgia. Lisnar í finska, svenska, norska og íslendska útvarpinum.
Bjørns søn, 1983, barnabók (søgan byggir á eitt sagn úr Hvalba, haðani móðir Ebbu kom)
Mia, skúlagenta í Havn, 1987, barnabók
Gulleygað, 1992, barnabók

Stuttsøgur
Juli, 1986, í Brá

Yrkingar
Kata, ein seinkaður nekrologur, 1984 í Brá nr. 5 Er eisini útgivin í føroysku skúlabókini Les 2, sum er til framhaldsdeildina.

Týðingar av føroyskum bókum til danskt

Bølgerne leger på stranden (Jens Pauli Heinesen), Gyldendal, 1980.
Livets Sommer (skaldsøga hjá Oddvør Johansen), Forlaget Vindrose, 1982.
Med Edgar Allan Poe i Solhavn. Husets Forlag, 1984. (Eitt úrval av stuttsøgum, 12 í tali, hjá Hanus Andreassen)
Ligesom, 1986, (yrkingasavn eftir Róa Paturssyni, sum vann Norðurlanda heiðurslønina), upprunaheitið: Líkasum
Saltet i dampende middagsgryder, 1988 (yrkingar eftir Jóanes Nielsen), Vindrose, Ebba Hentze gjørdi eitt úrval av yrkingum úr hansara fyrstu søvnum og umsetti tey til danskt.
Færøhesten, 1990 (barnabók, myndabók, eftir Ólavur Michelsen)
Gummistøvler er de eneste tempelsøjler vi ejer på Færøerne, 1992 (skaldsøga eftir Jóanes Nielsen) og digtsamlingerne. Upprunaheitið: Gummistivlarnir eru tær einastu tempulsúlurnar sum vit eiga í Føroyum
Kirkerne på havets bund, 1994, (yrkingar eftir Jóanes Nielsen). Upprunaheitið: Kirkjurnar á havsins botni
Grå oktober, 1995 (krimiskaldsøga eftir Jógvan Isaksen) Upprunaheitið: Gráur oktober
Sting, 1998, (yrkingar eftir Jóanes Nielsen). Upprunaheitið: Pentur
 I morgen er der atter en dag (skaldsøga hjá Oddvør Johansen) - varð tilnevnd til Bókmentavirðisløn Norðurlandaráðsins fyrst í 2000, men síðan varð tað útsett til 2001. Bókin er ikki útkomin í Danmark enn.
Blodprøver, 2003 (yrkingar eftir Tóroddi Poulsen)
Hedder noget land weekend?, 2005 (sjónleikur eftir Jóanes Nielsen)

Heiðurslønir, gávugóðs o.a.

Barnamentanarheiðursløn Tórshavnar býráðs í 1984
Drassows Legat í 1992
Lachmannska Priset í 2002
Mentanarvirðisløn M. A. Jacobsens í 2006
Mentanarvirðisløn Landsins í 2008
Sømdargáva landsins 2012, sum er ein árlig upphædd á 20.000 kr. restina av lívinum.

Keldur

Føðingar í 1930
Andlát í 2015
Føroyskir rithøvundar
Føroyskir yrkjarar
Føroyskir barnabókahøvundar
Føroyskir kvinnuligir rithøvundar
Føroyskir týðarar


Leila Solmunde

Leila Solmunde (fødd 5. februar 1962 í Trongisvági, deyð 10. mars 2012 í Tórshavn) var forkvinna í  Giktafelag Føroya  í 16 ár, og somuleiðis í MBF í 8 ár. Eisini var hon nevndarlimur í Dugna í 8 ár. Sum 18-ára gomul fekk hon staðfest liðagikt, sum gjørdi, at hon kom at vera bundin at koyristóli stóran part av lívinum. Hon var sera virkin og vird fyri sítt arbeiði á handikapp-politiska økinum. Leila andaðist brádliga av sjúku 10. mars 2012 bert 50 ára gomul. Til jóla 2012 fekk hon posthumt kærleikskúluna 2012 frá Dugna. Karin Kjølbro handaði kærleikskúluna til Mourits, sum er einkjumaður eftir Leilu, og helt eina røðu. M.a. siteraði Karin Leilu fyri at siga:  "Eg vil tað eg kann, og eg kann, tað eg vil." Leila var ikki ein ið læt brekið forða sær. Hon var virkin og ferðaðist bæði í Føroyum og uttanlands. Hon skrivaði á heimasíðu sínari: "Mítt brek er ongin forðing fyri at njóta lívið".

Familja
Foreldur: Jørleif Solmunde úr Søldarfirði og Palma Solmunde, fødd Mortensen úr Trongisvági. Leila giftist Mourits Simonsen úr Fuglafirði, hann er sonur Esmar Simonsen, sum er ættaður av Kirkju og Margrethu Simonsen, fødd Jacobsen ættað av Vatnsoyrum. Tey búsettur á Kambsdali og fingu í 1983 sonin Paula, sum var einasta barn teirra. Ein julimorgun í 2001 vóru tey úti fyri tí stóru sorg at missa einasta barn teirra, tá Pauli doyði í ferðsluvanlukku.

Útbúgving

 1979 - Tók realskúlaprógv
 1982 - Handilsskúlaprógv á Føroya Handilsskúla
 Tikið einstakar greinar á HH og HF

Keldur

Slóðir
Leilasolmunde.com

Føðingar í 1962
Andlát í 2012
Føroyingar
Føroyskar kvinnur


Kærleikskúlan

Kærleikskúlan er jólaprýði, sum Dugni letur gera til jóla hvørt ár. Tað eru skiftandi føroysk listafólk, sum prýða kúluna, sum verður seld í avmarkaðari nøgd. Súmbolskt verður kúlan ognað onkrum, sum hevur serligan heiður uppibornan fyri arbeiði á handikapppolitiska økinum. Allur ágóði av søluni fer til mennandi virksemi hjá Dugna.

 2009 - Tróndur Paturson, listamaður, hevur prýtt kúluna. Handað fyritøkuni Kemilux fyri at sýna sosiala ábyrgd og seta fólk í starv við skerdum førleika.
 2010 - Sigrun Gunnarsdóttir, listakvinna, hevur prýtt kúluna. Snorri Brend, blaðmaður, fekk fyrsa eintakið fyri jaligu blaðgreinar sínar um fólk við breki í Sosialinum og fyri at megna at lýst førleikar og styrkir hjá fólki við breki sum eitt tilfeingi í samfelagnum.
 2012 - Hansina Iversen, listakvinna, hevur prýtt kúluna, sum varð handað fyritøkuni Munin fyri góðan vilja og ídni at rúma fólki, ið bera brek. Munin er ein virðilig fyrimynd, tí hon vísir, hvussu ein fyritøka á ein góðan og uppbyggjandi hátt kann fáa fólk við arbeiðstarni at geva sína arbeiðsmegi til føroyska samfelagið.
 2012 - Zakaris Heinesen, listamaður, hevur prýtt kúluna. Ognað Leilu Solmunde - posthumt - fyri ta lívsjáttandi vón, hon gav øllum, ið bera brek. Leila Solmunde var forkvinna í Meginfelag teirra Brekaðu í Føroyum í 8 ár og sat í stýrinum hjá Dugna í 8 ár, í báðum førum til hon andaðist 10. mars í ár. Mourits Simonsen, maður Leilu, tók móti Kærleikskúluni 2012.
 2013 - Edward Fuglø hevur sniðgivið og signerað føroysku Kærleikskúluna 2013, sum hann hevur givið heitið "Men størstur er Kærleikin". Á Kærleikskúluni eru egg, ein kærleikans frukt og í kúluni er ein hvítur fjøður - kanska úr Amor's veingjum. Fyrstu tvey eintøkini av Kærleikskúluni 2013 vórðu handað Brennistøðini á Hjalla og IRF.
 2014 - Astrid Andreasen hevur sniðgivið og signerað føroysku Kærleikskúluna 2014, sum hon hevur givið heitið “Móðurkærleiki”. Fyrsta eintaki av Kærleikskúluni 2014 varð handað Anne-Karin Kjeld, forkvinnu í Felagnum fyri lesi- og skriviveik, kærleikskúlan varð handað henni sum takk fyri hennara ótroyttiliga og áhaldandi arbeiði at hjálpa og stuðla teimum, ið hava lesi- og skrivitrupulleikar. Kærleikskúlan 2014 vísir ein lunda við síni pisu.
 2015 - Astri Luihn hevur sniðgivið og signerað føroysku Kærleikskúluna 2015. "Vinalag er kærleiki" er heitið á kúluni, sum hevur ein ring av lomvigum sitandi á eini rók, runt um kúluna. Fyrsta eintaki av Kærleikskúluni 2015 varð handað felagnum Smyril Line fyri at vera fyrsta ferðaskrivstovan uttanlands, sum er við í samstarvinum um Fylgjarakortið.
 2016 - Eyðun av Reyni hevur sniðgivið og signerað føroysku Kærleikskúluna 2016. Margretha Næs fekk fyrstu kærleikskúluna og varð heiðrað fyri sítt arbeiði við at bera so í bandi, at blindir og sjónveikir føroyingar fingu møguleika at hoyra ljóðbøkur á teirra móðurmáli, hetta arbeiði byrjaði hon í 1980-árunum.

Keldur

Slóðir
Heimasíðan hjá Dugna um kærleikskúluna

Føroyskar virðislønir


KÍ (kvinnur)

KÍ kvinnurnar eru eitt kvinnu fótbóltslið hjá Klaksvíkar Ítróttarfelag. KÍ varð stovnað í 1904, men kvinnufótbóltur í Føroyum byrjaði ikki undir skipaðum viðurskiftum fyrr enn mitt í 1980-árunum. Heimavøllurin hjá teimum er eins og hjá KÍ monnunum við Djúpumýru í Klaksvík. KÍ kvinnurnar hava klárað seg sera væl í føroyskum fótbólti, ja so væl, at tær seta evropeiskt met í flest vunnum meistaraheitum í heimlandinum á rað. Tær hava vunnið FM 15 ár á rað frá 2000 til og við 2014, sum er heimsmet. KÍ kvinnurnar eru eisini væl umboðaðar á føroyska kvinnulandsliðnum í fótbólti, og eisini har hava tvær av teimum sett heimsmet við at vera fyrstu foreldur/barn, ið spæla landsdyst saman í sama dysti. Tað hendi 28. november 2012, tá møðgurnar Bára Skaale Klakkstein og Eyðvør Klakkstein spældu vinardyst móti Luksemburg á útivølli, sum Føroyar vann 0-6. Av tí at KÍ kvinnurnar hava vunnið FM 15 ferðir og steypakappingina 12 ferðir, so hava tær eisini fleiri ferðir luttikið í altjóða fótbóltskappingum. Tær hava luttikið í UEFA Women's Cup frá 2001/02 til 2008/09. Í 2009/10 og 2010/11 luttóku tær í UEFA Women's Champions League.

Heiður
 1. deild kvinnur
 Vinnarar (22): 1997; 2000 til 2016; 2019, 2020, 2021, 2022
 Steypakappingin hjá kvinnum
 Vinnarar (16): 2000, 2001, 2003, 2004, 2006, 2007, 2008, 2010, 2011, 2012, 2013, 2014, 2016, 2020, 2022

Hópurin

Keldur

Slóðir
Almenna heimasíðan
UEFA profilur

Føroyskt fótbóltsfelag
Kvinnufótbóltur í Føroyum
KÍ
Klaksvík


Rannvá B. Andreasen

Rannvá Biskopstø Andreasen (fødd 10. november 1980) er ein føroyskur fótbóltsleikari. Hon spælir við KÍ og føroyska kvinnulandsliðnum. Rannvá er toppskorari á landsliðnum við 26 málum (august 2017) og hevur fleiri ferðir verið toppskjútti í bestu føroysku fótbóltsdeildini hjá kvinnum.  Rannvá er tvíburðarsytstir Ragnu Patawary, ið eisini er fótbóltsleikari.

Lívsleið

Við KÍ
Rannvá B. Andreasen hevur skorað sera nógv mál fyri KÍ, pr. 29. august 2017 hevur hon skorað 521 mál fyri liðið. Hon hevur fleiri ferðir fingið gylta skógvin, tí hon hevur verið toppskorari í bestu føroysku deildini hjá kvinnum. Hon varð vald til ársins leikara 2010 í kvinnufótbólti í sendiningi Hvonn Live hjá Rás 2. Hon var ársins toppskjútti við 27 málum. Í 2003 skoraði hon 55 mál tilsamans, harav vóru 6 mál skotin í steypakappingardystum og eitt mál í undanumfari í bólki 8 móti FC Codru. Í 2012 skeyt hon í alt 37 mál, harav vóru 31 í landskappingini, 4 í steypakappingini og 2 mál í undanumfari, bólki 6 móti Ada Velpoje. Í 2016 vann hon heiður sum ársins leikari og ársins miðvallaleikari hjá kvinnum í føroyskum fótbólti.

UEFA Women's Champions League
Rannvá Andreasen hevur spælt 50 dystir og skorað 16 mál fyri KÍ í UEFA Women's Champions League, fyrr kent undir heitinum UEFA Women's Cup. Hon spældi sín fyrsta dyst í oktober 2001 í fyrsta umarið í 2001–02, ið varð leikt í Helsinki. Rannvá skoraði bæði málini í fyrsta dystinum hjá KÍ, sum KÍ vanmm 2–1 yvir eysturríkska liðið USC Landhaus Wien, men síðan tapti KÍ 4–0 móti vertunum, HJK og móti italsku meistarunum Torres og vórðu sligin út úr kappingini. Rannvá spældi sín 50. dyst í UEFA Women's Champions League hin 28. august 2017 í einum 6-1 sigri móti ŽFK Istatov úr Makedonia. KÍ var tó longu sligið út úr kappingini, ið var 1. innleiðandi umfar av Champions League, eftir at hava tapt teir fyrstu tveir dystirnir. Til 29. august 2017 hevur Rannvá bert mist ein dyst av teimum higartil 51 dystunum hjá KÍ í UEFA Women's Champions League, tað var dysturin ið varð leiktur 13. august 2005. Orsøkin var tann, at hon tveir dagar frammanundan hevði fingið reytt kort.

Landsliðið
Rannvá, Randi Wardum og Malena Josephsen spældu allar sín 25. dyst fyri Føroyar, tá føroyska kvinnulandsliðið hjá kvinnum leikti vinadyst móti Luksembourg hin 28. november 2012. Føroyar vann dystin 6-0, Rannvá B. Andreasen gjørdi tvey av teimum seks málunum.
Frá 2004 til 28. november 2012 hevði føroyska kvinnulandsliðið spælt 25 dystir, og tær tríggjar hava leikt í øllum 25 dystunum. Áðrenn tað hevði Føroyar leikt í undankappingini 1995/1996 har liðið leikti 8 dystir, tá var Rannvá ov ung til landsliðið. Landsliðið helt pausu frá 1996 til 2004. Landsdystir í Oyggjaleikunum telja ikki við sum altjóða skrásettir dystir, uttan so at dysturin var ímóti einum landi, ið er limur í UEFA/FIFA.
Í november 2013 hevði Rannvá leikt 30 landsdystir, ein dyst færri enn Malena og Randi, sum tá høvdu leikt 31 landsdytstir.
Rannvá B. Andreasen hevur pr. 29. august 2017 spælt 48 A-landsdystir fyri Føroyar.

Metleikari
Rannvá B. Andreasen hevur verið toppmálskjútti 12 ferðir í 1. deild kvinnur, og tað er met, fyrstu ferð var í 1997. Hon eigur eisini metið fyri flest skotin mál á føroyska kvinnulandsliðnum, har hevur hon skotið 26 mál higartil (august 2017) og metið fyri flest leiktar dystir á føroyska kvinnulandsliðnum, hon hevur spælt 48 landsdystir pr. 29. august 2017.

Heiður
 18× Føroyameistari: 1997, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016
 14× Føroyskur steypavinnari: 2000, 2002, 2003, 2004, 2006, 2007, 2008, 2010, 2011, 2012, 2013, 2014, 2015, 2016
 12× Toppskútti í 1. deild kvinnur: 1997, 1998, 2002, 2003, 2004, 2006, 2008, 2009, 2010, 2011, 2012, 2014

Keldur

Slóðir
 Rannvá B. Andreasen á Faroesoccer.com
 Rannvá Andreasen á UEFA.com Women's Euro
 Rannvá Andreasen á UEFA.com Teams and Players

KÍ leikarar
Føðingar í 1980
Føroyskir landsliðsleikarar
Klaksvíkingar


Malena Josephsen

Malena Josephsen (fødd 3. januar 1977) er ein føroyskur fótbólsleikari. Hon spælir við KÍ og spældi á føroyska kvinnulandsliðnum frá 2004 til 2015. Hon hevur spælt við KÍ síðan 1994. Hon hevur spælt 41 landsdystir og skorað tíggju mál fyri føroyska kvinnulandsliðið.

Lívsleið sum landsliðsleikari
Malena Josephsen hevur spælt 41 A-landsdystir fyri Føroyar. Malena, Rannvá B. Andreasen, Randi Wardum spældu allar sín 25. dyst fyri Føroyar, tá føroyska A-landsliðið hjá kvinnum leikti vinadyst móti Luksembourg hin 28. november 2012. Føroyar vann dystin 6-0, Malena skoraði tað seinasta av teimum seks málunum. Frá 2004 og fram til tann dystin hevði føroyska kvinnulandsliðið spælt 25 dystir, og tær tríggjar høvdu leikt í øllum 25 dystunum. Áðrenn tað hevði Føroyar leikt í undankappingini 1995/1996 har liðið leikti 8 dystir. Landsliðið helt pausu frá 1996 til 2004. Landsdystir í Oyggjaleikunum telja ikki við sum altjóða skrásettir dystir, uttan so at tað er móti einum liðið ið er limur í UEFA/FIFA.

Keldur

Slóðir úteftir
 Malena Josephsen á Faroesoccer.com
 Malena Josephsen á UEFA.com - UEFA Women's EURO in Sweden 2013

KÍ leikarar
Føðingar í 1977
Føroyskir landsliðsleikarar
Klaksvíkingar


Randi Wardum

Randi Skylvsdóttir Wardum (fødd 22. november 1986) er ein føroyskur fótbóltsleikari og hondbóltsleikari. Í fótbólti spælir hon sum málmaður. Sum fótbóltsmálmaður spælir hon við KÍ og við føroyska kvinnulandsliðnum, sum hondbóltsleikari spælir hon við Kyndli. Saman við Malenu Josephsen hevur hon spælt flestar a-landsdystir fyri Føroyar (kvinnulandsliðið), tær hava spælt 31 landsdystir frá 1995 til 2013.

Lívsleið innan fótbólt
Randi hevur spælt allar 31 landsdystir hjá føroyska kvinnulandsliðnum, síðan landsliðið byrjaði aftur í 2004 eftir ein langan støðg (Oyggjaleikir telja ikki við sum altjóða skrásettir dystir). Randi, Malena Josephsen og Rannvá B. Andreasen spældu allar sín 25. dyst fyri Føroyar, tá føroyska kvinnulandsliðið hjá kvinnum leikti vinadyst móti Luksembourg hin 28. november 2012. Føroyar vann dystin 6-0. Síðan 2004 hevur føroyska kvinnulandsliðið spælt 25 dystir, og tær tríggjar hava leikt í øllum 25 dystunum. Áðrenn tað hevði Føroyar leikt í undankappingini 1995/1996 har liðið leikti 8 dystir, tá var Rannvá ov ung til landsliðið. Landsliðið helt pausu frá 1996 til 2004. Landsdystir í Oyggjaleikunum telja ikki við sum altjóða skrásettir dystir.

Í 2008 spældi hon við íslendska felagnum Valur, sum spældi í Úrvalsdeildini, sum er fremsta kvinnudeildin í Íslandi. Randi var fyrsta føroyska kvinna ið leikti í fremstu fótbóltsdeildini í øðrum landi enn Føroyum.

Randi hevur leikt 25 dystir í UEFA Women's Champions League við KÍ.

Keldur

Slóðir
 Randi S. Wardum á Faroesoccer.com
 Randi S. Wardum á UEFA.com
 Randi S. Wardum á kvinnufotbolt.com

KÍ leikarar
Føðingar í 1986
Føroyskir landsliðsleikarar
Føroyskir hondbóltsleikarar


Cunningsburgh

Cunningsburgh, (norrønt Konungsborg), er ein grend (grannalag) og gomul kirkjusókn í syðra partinum av Mainlandi í Hetlandi. Grendin liggur við strondina á eystursíðuni, níggju míl sunnan fyri Lerwick, uml. hálva leið haðani og til Sumburgh Head. Kirkjusóknin er nú løgd saman við Dunrossness og Sandwick. Hon liggur við høvuðsvegin A970.

Tryggasta havnin á Suður Mainland er í Aithsvoe, har ein marina varð gjørd í 2004.

Millum bygdirnar í sóknini er Aithsetter

Hetland


Walls

Walls, (skotskt Waas - norrønt: Vágar), er ein bygd sunnast á West Mainland í Hetlandi. Hon liggur innast í Vaila Sound og er væl vard av oyggjunum Linga og Vaila.

Bydin hevur eina marinu ið er vælumtókt av frítíðarsiglarum, og eisini eru fleiri fiskifør heimahoyrandi í Walls. Haðani er eisini ferjusamband til fjarskotnu oynna Foula.

Gamla norrøna navnið fyri hetta økið var Vágaland, og hetta navnið tók ein kendur hetlendskur yrkjari, ið var ættaður haðani, sær sum eftirnavn (Vagaland).

Sí eisini

Vágar

Hetland


Aithsetter

Aithsetter (norrønt: Eiðsetur) er ein bygd í sóknini Cunningsburgh á Mainlandi í Hetlandi. Aithsetter liggur norðanfyri bygdina Cunningsburgh í somu sókn, uml. 9 míl sunnanfyri Lerwick.

Hetland


Grend

Ein grend er ein bygd við spjaddum býlingum, ið tó myndar eitt samanhangandi bygdarsamfelag, øvugt av eini tættbygd, har øll bygdin myndar ein stóran, samanhangandi býling.

Dømi um føroyskar bygdir ið koma undir lýsingina 'grendir', eru Viðareiði og Hvalba, har langt er ímillum býlingarnar.

Orðið 'grend' er avleidd av orðunum granni og grannalag - serliga Schrøter nýtir hetta orðið í síni týðing av Matteus evangeliinum frá 1823.

Fornføroysk orð


Frisland

Frisland, eisini kallað Frischlant, Friesland, Freezeland, Frislandia ella Fixland, er ein oyggj, sum var at síggja á flest øllum kortum av norðuratlashavinum frá uml 1560 til 1660. Tað varð hildið at liggja sunnanfyri Ísland, vestanfyri Føroyar.

Frá 1560 og fram til 1800 talið, vóru tað fleiri, ið leitaðu eftir Frislandi. Í hesum samanhangi vóru lond sum Ísland, Skotland, Suðurgrønland og Føroyar hildin at verða Frisland, hóast tey øll vóru at síggja á flestu av teimum somu kortunum. Tó sæst Føroyar ikki á kortinum hjá Nicolo Zeno frá 1558, har sæst Friesland sunnanfyri Ísland, á leið har ið Føroyar eru. Summir granskarar hava havt tað ástøði, at Friesland á kortinum var Suðuroy, har ið sagnir jú eisini siga frá at frísar búðu, teir søgdust búgva í Akrabergi, eystanfyri Sumba. Sumbingar kvøða Frísakvæðið, sum Poul F. Joensen hevur yrkt útfrá søgnini. Frá gomlum tíðum hevur eisini Frísa vísa verið kend ogkvøðin í Føroyum.

Frisland hevði nágreiniligar lýsingar av bæði íbúgvunum, ið skuldu eitast fyri at búgva har, og av staðarnøvnum í landinum. Bæði útsjónd og hvat teir tókust við, var væl lýst.

Keldur

Evropa
Søga


Vencil

Vencil er eitt føroyskt tíðarrit fyri skaldskap á føroyskum, sum fyrstu ferð varð útgivið í 2006. Tíðarritið er uppkallað eftir Vencil Ulricus Hammershaimb. Ritstjórar á Vencli eru Arnbjørn Ó. Dalsgarð og Oddfríður Marni Rasmussen. Vencil kemur út tvær ferðir um árið og inniheldur bæði uppruna føroyskan skaldskap og útlendskan skaldskap, sum er týddur til føroyskt.

Heiður
Í 2009 fingu ritstjórarnir á Vencli Mentanarvirðisløn M. A. Jacobsens í bólkinum Annað mentanaravrik. Teir fingu heiðurslønina fyri teirra arbeiði við at geva út skaldskapartíðarritið Vencil. Dómsnevndin segði m.a. í grundgevingini:

Arnbjørn og Oddfríður hava við nærlagni og arbeiðssemi ment tíðarritið til eitt virðiligt mentanaríkast, sum miðlar bókmentaáhugaðum lesarum útlendskan og føroyskan skaldskap. Við virðing fyri mynd- og prentlistini er tíðarritið ein fagurfrøðilig heild á høgum stigi. Tíðarritið er ein gluggi út í heim, samstundis sum tær bókmentaspírur, sum næla í heimliga jørðildinum, hava fingið góðar gróðrarumstøður. Tíðarritið hevur víðkað bókmentaliga sjónarringin á móðurmálinum og gevur forvitnum lesarum bókmentir, ið erta og stimbra.

Keldur

Slóðir
Heimasíðan hjá Tíðarritinum Vencli

Føroysk tíðarrit


Universidade Federal da Bahia

Universidade Federal da Bahia í Brasil varð sett á stovn í 1946 og er ein lærdur háskúli í Bahia, Brasil. Universitetið liggur í høvuðsheitnum í býnum Salvador í Bahia. Har ganga 27 549 lesandi, og 1 768 akademisk starvsfólk starvast har, tað er tað størsta universitetið í lutstatinum Bahia. Av ítrótti finnast ítróttargreinarnar fótbóltur, kurvabóltur, flogbóltur, hondbóltur og capoeira. Lesandi kunnu ganga á univerisitetinum ókeypis, men tey mugu klára eina árliga roynd, ið er kend sum "vestibular".

Sí eisini

 Brasil

Keldur

Lærdir háskúlar í Brasil


Universidade Federal de Minas Gerais

Universidade Federal de Minas Gerais er ein lærdur háskúli í Minas Gerais, Brasil, sum varð settur á stovn í 1927.

Sí eisini

 Brasil

Keldur

Lærdir háskúlar í Brasil


Universidade Estadual de Feira de Santana í Brasil varð sett á stovn í 1976 og er ein lærdur háskúli í Feira de Santana, Bahia, Brasil.

Sí eisini

 Brasil

Keldur

Lærdir háskúlar í Brasil


Centro Federal de Educação Tecnológica de Minas Gerais í Brasil varð sett á stovn í 1910 og er ein lærdur háskúli í Belo Horizonte í Minas Gerais landslutinum í Brasil.

Sí eisini

 Brasil

Lærdir háskúlar í Brasil


Centro Federal de Educação Tecnológica Celso Suckow da Fonseca í Brasil varð sett á stovn í 1917 og er ein lærdur háskúli í Rio de Janeiro, Brasil.

Sí eisini

 Brasil

Keldur

Lærdir háskúlar í Brasil


North Ronaldsay

North Ronaldsay (norrønt: Rínansey/Rínarsey) er norðasta oyggin í Orknoyum. Oyggin er 6,9 km², og er nummar fjúrtan oyggin eftir stødd í oyggjabólkinum. Hóast ta ábarna støðu millum Atlantshavið og Norðsjógvin, so er veðurlagið milt og jørðin er eftir umstøðunum fruktagóð. Vegna Golfstreymin er kavi sjáldan at síggja.

Landalæra
North Ronaldsay liggur uml. 4 km norðan fyri nærmastu grannaoynna, Sanday. Oyggin er uml. 6,4 km til longdar og hevur tvær stórar sandvíkir, Linklet Bay á eystursíðuni og South Bay á suðursíðuni. Á vestursíðuni er  lendið grýtut og nógv sker liggja fram við strondini. Oyggin er lág og har er vindhart, veðurlagið er harðført og skiftir tíðum. Í illfýsna og vandamikla farvatninum kring oynna, eru nógv skip gingin burtur gjøgnum tíðina.

Størsta grendin Hollandstoun, liggur sunnanvert á oynni, uml. miðskeiðis millum flogvøllin og kaiina. Á oynni er eisini eitt fuglaobservatorium.

Søga
Sambært Orkneyinga saga drap Torf-Einarr jallur Hálfdan Langbein á North Ronaldsay í 900-talinum, sum hevnd fyri at Hálfdan og bróður hansara Guðreyði Ljómi høvdu dripið Ragnvald Auðsteinsson, pápa Torf-Einar. Søgan byrjaði við at Hálfdan og Guðreyði, ið vóru synir Harald Hárfagra Noregs kong, høvdu stongt Ragnvald inni í húsi sínum og sett eld á tað. Harald, ið illa líkaði hvat synir hansara høvdu gjørt, gav økið hjá Rognvaldi aftur til sonin Tór Ragnvaldsson, meðan Hálfdan flýddi vestur til Orknoyggjarnar og rak burtur Torf-Einar. Frá einum skansa á Caithness bardist Torf-Einar ímóti Hálfdani á oyggjunum. Eftir ein sjóbardaga og ein náðileysan bardaga á landi, fann Torf-Einar út av at Hálfdan hevði fjalt seg á North Ronaldsay. Sambært søgnini varð Hálfdan tikin fangi og ofraður til Óðin sum 'blóð-ørn'.

Holland House varð bygt í 1727 og Old Beacon frá 1789 var triðfyrsti vitin ið Thomas Smith bygdi fyri Commissioners of the Northern Lights.

Ferðasamband
Flogsamband er frá oynni til Kirkwall á Mainland, eins og eitt vikuligt ferjusamband er, eisini til Kirkwall.

The Drystone Dyke (Grótlagingin)
Árini 1830 – 39 vóru sera trupul ár á North Ronaldsay. Partvíst orsaka av at grótlagingin (the sheep dyke) varð lagað, partvíst av regluni millum aðalin og leigilendingarnar, tað sokallaða jarðarbýtið (landsquaring) var innført. Síðan tað eru nógvar nýggjar reglur settar í gildi. Ein tann fyrsta læt upp fyri teimum meira virðismettu neytunum. Upprunaseyðurin var rikin út um lagingina oman í fjørðina, og har hevur hann livað síðan av at eta tara, sæð burtur frá einari stuttari tíð seint á vári, tá lembingin stendur fyri. Tað løgna er, at lagingin bjargaði gamla seyðaslagnum frá týning! Aðrastaðni á Orknoyggjunum varð seyðaslagið burtur, tí tað var blandað við onnur sløg fyri at betra um slagið. Hettstøddina av kroppinum og upp á framleiðsluna – just sama søgan sum í skandinavisku londunum. Men uttanfyri lagingina yvirlivdi upprunaseyðurin!

Oyggjar í Orknoyum


Dan Klein

Dan Klein føddur 8. oktober 1950, er blaðsjóri á føroyska blaðnum Oyggjatíðindi. Hann gjørdist blaðstóri á Oyggjatíðindum í 1982. Í september 2011 avgjørdi Dan Klein, at framyvir skuldi Oyggjatíðindi ikki koma út í blaðútgávu, men sum talgilt blað. Henda avgerð varð tikin fyri at tilpassa blaðið teir tendensir, sum talgildu miðlarnir hava við sær. Broytingin hevur gjørt tað møguligt fyri fólk um allan heimin at lesa tíðindi á heimasíðuni hjá Oyggjatíðindi, umframt at keypa blaðið sum pdf-fílu.

Blaðstjórin varð í 1996 fongslaður vegna blaðútgávu.

Keldur

Føroyskir blaðstjórar


Keldufar

Keldufar er ein fløga, sum Lív Næs gav út í 2012. Keldufar var eisini heitið á einum yrkingasavni, sum Flóvin Flekk (skaldanavn fyri Johannes Andreas Næs) gav út í 1946. Lív Næs er abbadóttir Johannes Andreas Næs. Hon hevur valt 11 av yrkingunum úr Keldufar, gjørt løg til yrkingarnar saman við øðrum og givið út fløguna. Fløgan er innspæld á Bakkastudio á Tvøroyri. Tróndur Enni hevur staðið fyri upptøku og framleiðslu. Trummur, strúkikvartett og ein vokalur á sangi fýra er tikið upp í Bloch Studio í Havn. Mix, mastering og aðrar upptøkur í Finnur Hansen studio; slagverk, kór og tangentar. Útseting av sangi 1, 2 og 6 hevur Lív Næs staðið fyri, Tróndur og Brandur Enni hava staðið fyri útseting av sangi 3 og Finnur Hansen hevur staðið fyri útseting av sangunum 5 og 8. Lív hevur sjálv gjørt tey flestu av løgunum, tó hevur Finnur Hansen gjørt ljóðmyndina til Urið og lagið til Meg droymdi hava Lív og Tróndur Enni gjørt í felag.

Sangir á fløguni
Heystarblóma
Grind
Rósan
Meg droymdi
Mítt morgunbríksl
Mín lynglitta lá
Bergljót
Á lívsins dreymaleið
Dúgva mín
Urið
Tað vakurt er

Keldur

Føroyskar tónleikaútgávur


Á fold eru túsund gudar

Á fold eru túsund gudar er ein fløga, sum Hanus G. Johansen hevur givið út í 2012. Á fløguni eru 11 sangir. Hanus hevur gjørt øll løgini sjálvur. Poul F. Joensen hevur yrkt 8 av sangunum og 3 av teimum hevur Poul F. umsett til føroyskt. Í januar 2013 fekk Hanus Sømdargávu landsins 2012.

Sangir á fløguni
Bergtikin 4:49 - Orð Poul F. Joensen - Lag: Hanus G. Johansen
Trúnaðardungin 3:26 - Orð Poul F. Joensen - Lag: Hanus G. Johansen
Slanguhalin 2:43 - Orð: Daumer, týtt: Poul F. Joensen
Ein sorgarsøga 7:29 - Orð Poul F. Joensen - Lag: Hanus G. Johansen
Á fold eru túsund gudar 2:14 - Orð Poul F. Joensen - Lag: Hanus G. Johansen
Til hina einastu 2:51 - Orð Poul F. Joensen - Lag: Hanus G. Johansen
Mín Stela ... Eg kann ei ... 3:08 - Orð Poul F. Joensen - Lag: Hanus G. Johansen
Í iva 3:52 - Orð: Gustaf Frøding, týtt: Poul F. Joensen - Lag: Hanus G. Johansen
Jens Jógvansson 2:15 - Orð: Robert Burns, týtt: Poul F. Joensen - Lag: Hanus G. Johansen
Til mína 4:41 - Orð Poul F. Joensen - Lag: Hanus G. Johansen
Gloym meg ikki 3:33 - Orð Poul F. Joensen - Lag: Hanus G. Johansen

Keldur

Føroyskar tónleikaútgávur


Marnar Djurhuus

Marnar Djurhuus (føddur 1995) er ein føroyskur rennari, sum rennur fyri Treysti og fyri Føroyar. Guttorm Sørensen er venjari hansara. Hin 29. mars 2014 tók hann 25 ára gamla metið hjá Absalon Hansen í hálvmaraton, tá hann kom á mál í Keypmannahavn sum nummar 113 av meira enn 25.000 rennarum við tíðini 1.08.50. Í januar 2015 segði Marnar við aktuelt.fo, at hann fyribils var givin við at renna, orsakað av trupulleikum við rygginum og verður tí ikki við at Oyggjaleikum 2015 á Jersey.

Lívsleið innan renning

2010
Í september 2010 gjørdist hann danmarksmeistari fyri ung í 3000 metra renning, hann vann við tíðini 9.16,78. Í somu kapping vann hann eisini silvur í 1500 m. Marnar luttók í bólkinum dreingir 14-15.

2011
Marnar vann bronsu í 5000 metrum á Oyggjaleikunum 2011 á Isle of Wight, tá var hann bert 16 ára gamal. Hann vann eisini bronsu í 5000 metrum á DMU stevnuni við tíðini 15.45.12 og í 3000 metrum innandura við tíðini 8.57.35, hann rann í bólkinum hjá dreingjum 17 ár.

2012
Í mars 2012 vann Marnar tvey gull heiðursmerki á DM fyri ung í innandura renning. Fyrst vann hann í 3000 m við tíðini 9:00.47 og síðan vann hann eisini gull í 1500 metrum við tíðini 4:17.21. Sjóvar kommuna skipaði fyri móttøku fyri at heiðra Marnar eftir at hann var komin heim aftur eftir DM.

2013
Í januar 2013 vann hann bronsu á Reykjavík International Games í 3000 metra innandura renning við tíðini 8:53.03, sum var nýtt føroyskt met.

Á Oyggjaleikum 2013 vann hann bronsu í 10.000 metra renning, menn við tíðini 33:14.40 minuttir og bronsu í 5.000 metrar renning hjá monnum við tíðini 15.46,70 minuttir.

Í september 2013 vann hann Top Run rennikappingina har runnið varð frá bensinstøðini í Kollfjarðadali (75 metrar yvir havinum) og endaði á Sornfelli (680 metrar yvir havinum), eitt strekkið uppá 9,8 km. Marnar vann við tíðini 43:04, sum er nýtt met á teininum.

2014
Í januar 2014 vann hann silvur á Reykjavík International Games í 3000 metra innandura renning við tíðini 8:45, sum var nýtt føroyskt met.

1. mars 2014 vann Marnar gull  3000 metra teininum innandura renning á DM fyri ung í Skive og gjørdist harvið danmarksmeistari. Hann vann við tíðini 8 minuttir og 49 sekund. Dagin eftir, 2. mars 2014 vann hann gull á DM fyri ung á 1500 metra teininum í bólkinum dreingir 18-19 ár við tíðini 4.05.85, sum var nýtt føroyskt innandura met.

World Half Maraton 2014 í Keypmannahavn
Nr. 113 við tíðini 1.08.50, sum var nýtt føroyskt met, gamla metið setti Abslalon Hansen 25 ár áðrenn hetta.

Keldur

Føroyskir rennarar
Føðingar í 1995


Rebekka Fuglø

Rebekka Fuglø (fødd 1993) er ein føroyskur rennari, sum rennur fyri Treysti úr Klaksvík, Føroyar og danska felagið Vejle IF. Hon gjørdist danmarksmeistari fyri ung í 800 m og 1500 m bæði innandura og uttandura í 2011. Hon luttók á Oyggjaleikunum í 2009 og 2011, seinnu ferðina kom hon í finalur, men vann onki heiðursmerki, hon setti tó nýtt føroyskt met í 800 m renning við tíðini 2.19,58, gamla metið átti Bjørk Herup Olsen. Rebekka vann FM í Cross renning 2012 (8 km) við tíðini 40 minuttir og 31 sekund.
Guttorm Sørensen er venjari hjá Rebekku.

Lívsleið innan renning

Oyggjaleikir 2019 á Gibraltar
Í juli 2019 luttók Rebekka á Oyggjaleikunum á Gibraltar. Hon vann trý heiðursmerki:
Silvur í 800 metrar renning við tíðini 2:13.53
Silvur í 1500 metrar renning við tíðini 4:37.75
Bronsu í 5000 metrar renning við tíðini 18:30.97.

DM 2018 í Odense
Í august 2018 luttók Rebekka á DM í Odense. Hon rann fyri Vejle, sum hon umboðar, tá hon rennur í Danmark. Tá Rebekka í 1500 metrar renning kom á mál, var hon danmarksmeistari við tíðini 4.29,62.

DM 2017 í Skive
Í februar 2017 luttók Rebekka á DM í frælsum ítrótti. Hon gjørdist nummar trý og vann harvið bronsu. Hon rann fimm sekund skjótari í innleiðandi við tíðini 4.30,71, ið var tætt við føroyska metið á 4.29,60, sum hon sjálv átti.
Bronsu í 1500 metrum renning við tíðini 4.35,04.

Vetrarkappingin 2016
Gull í 12 km renning við tíðini 49.19 í bólkinum Kvinnur opin bólkur.

FM í frælsum ítrótti 2015
Gull í 400 m renning við tíðini 59,17, ið var nýtt føroyskt met. Rebekka var fyrsta føroyska kvinnan, ið rann henda teinin undir 1 minutt.
Gull í 800 m renning

FM í lendisrenning 2015
Runnið var á fløtuni og í viðarlundini í Hoydølum. Talan var um 8 kilometrar tilsamans.
Gull við tíðini 38,35 minuttir

DM 2014 í Skive
Í februar 2014 luttók Rebekka fyri fyrstu ferð í kappingum fyri vaksin á DM.
Nr. 4 í 800m við tíðini 2.14,83 - tað var nýtt føroyskt met
Nr. 7 í 3000m við tíðini 11.07,27

Oyggjaleikir 2013 á Bermuda
Nr. 5 í 1500m við tíðini 4:38.27
Nr. 7 í 800m við tíðini 2:18.60

2012
Rebekka Fuglø vann silvur í 1500 innandura renning til DM gentur 18-19 ár.

DMU 2011
Gull - 800m við tíðini 2.18.32 (uttandura)
Gull - 1500m við tíðini 4.47.50 (uttandura)
Gull - 800m við tíðini 2.26.18 (innandura)
Gull - 1500m við tíðini 4.49.21 (innandura)

FM 2011
Rebekka Fuglø luttók í fýra kappingum til FM á Tórsbreyt í august 2011. Hon vann tær allar. Greinar og vinnarartíðirnar hjá henni vóru:
Gull - 200m við 29,37 sek.,
Gull - 400m við 66,12 sek.,
Gull - 800m við 2:31,10 min.
Gull - 1.500m við 5:35,92 min.

2010
Rebekka gjørdist nummar tvey hjá kvinnunum í samlaðu vetrarrenningini 2009/10. Hon gjørdist nummar tvey bæði í opna bólkinum og í bólkinum hjá kvinnuunglingum. Bert Bjørk Herup Olsen rann skjótari.

Ávísingar úteftir
  Rebekka á danska/íslendska landsliðið! , fif.fo, 07.02.19

Keldur

Føroyskir rennarar
Føðingar í 1993


Atli Danielsen

Atli Danielsen (f. 15. august 1983) er føroyskur fótbóltsleikari sum leikar við Klaksvíkar Ítróttarfelag (KÍ). Atli spældi sín fyrsta dyst í bestu føroysku deildini í ár 2000. Fyrstu ferð Atli Danielsen umboðaði føroyska landsliðið var í 2003 tá ið hann kom inn sum útskiftari fyri Hans Fróða Hansen. Í 2005 royndi Atli seg fyri fyrstu ferð á útlendskum grasi. Hann var til royndarvenjingar í norskum fótbólti - felagið var Sogndal. KÍ leigaði Atla út, men eftir bert 2 dystir fyri norska felagið flutti Atli heim aftur. Eftir at aftur hava umboðað KÍ, gekk leiðin enn einaferð til útlendskt lið, hesaferð í lestrarørindum í Keypmannahavn, har hann umboðaði BK Frem í trý kappingarár. Eftir at felagið fór á húsagang mátti Atli finna nýggjan arbeiðisgevara, valið fall á FC Roskilde, sum eisini leikar í næstbestu deildini.

Eftir lestrartíðina valdi Atli at flyta heim til Føroyar. Hesaferð valdi Atli at fara til B36, sum lá í oddinum í føroysku kappingini tá ið kappingin var hálvrunnin. Tað vísti seg, at valið til B36 var rætt, tí staðfestast kundi, at tá ið kappingin var av, kundi Atli fyri fyrstu ferð kalla seg føroyameistara í vaksmannafótbólti í 2011. Kappingarárið 2012 varð ikki nakað at reypa av, B36 kláraði seg ikki væl á vøllinum, og varð Atli Danielsen ei heldur við í ætlanunum hjá nýggja landsliðsvenjaranum, Lars Olsen, eftir 10 ár í føroyskum landsliðsfótbólti varð Atli ikki úttikin til landsliðsdystir.

Tá ið kappingin varð liðug í 2012, boðaði KÍ frá í ársveitslu sínari, at KÍ hevur skrivað undir tvey-ára sáttmála við klaksvíkingin.

Atli hevur til nú (januar 2013) spælt 41 A-landsdystir fyri Føroyar.

Keldur

Slóðir
Atli Danielsen á Faroesoccer.com

Føroyskir fótbóltsspælarar
Føroyskir landsliðsleikarar
KÍ leikarar
B36 leikarar


Coritiba Foot Ball Club

Coritiba Foot Ball Club er eitt Brasilsk fótbóltsfelag úr Curitiba. Felagið varð stovnað tann 12. oktober 1909.

Leikvøllir
 Navn: Estádio Major Antônio Couto Pereira.
 Rúmd: 37,182
 Stovnað: 1932

Meistaraheiti
 Seria A (1): 1985

 Paraná-statsmeistaraheitið (34): 1916, 1927, 1931, 1933, 1935, 1939, 1941, 1942, 1946, 1947, 1951, 1952, 1954, 1956, 1957, 1959, 1960, 1968, 1969, 1971, 1972, 1973, 1974, 1975, 1976, 1978, 1979, 1986, 1989, 1999, 2003, 2004, 2008, 2010

Fyrrverandi leikarar
 10's: Frederico "Fritz" Essenfelder – Maxambomba
 20's: Ninho – Pizzatto – Staco
 30's: Pizzattinho – Emílio – Rei
 40's: Neno – Merlin – Tonico – Breyer
 50's: Miltinho – Duílio – Fedato – Lanzoninho
 60's: Krüger – Nico – Bequinha – Oberdan – Cláudio – Nilo – Dirceu – Paulo Vecchio
 70's: Jairo – Tião Abatiá – Hidalgo – Aladim – Pedro Rocha – Zé Roberto – Paquito – Hermes – Pescuma – Dreyer – Duílio
 80's: Rafael – Dida – Tostão – Lela – André – Índio – Toby – Heraldo – Almir – Marildo – Chicão – Ademir Alcântara- Milton- Vavá
 90's: Alex – Pachequinho – Ronaldo Lobisomem – Reginaldo Nascimento – Cléber – Basílio – Auri – Paulo Sérgio – Brandão – Claudiomiro
 00's: Keirrison – Tcheco – Rafinha – Adriano – Emerson- Edson Bastos – Leandro Donizete – Rafinha

Slóðir úteftir
 Heimasíðan hjá Coritiba

Brasilsk fótbóltsfeløg


Olaf Johannessen

Olaf Heine Johannessen (føddur 8. juli 1961 í Tórshavn) er ein føroyskur sjónleikari, sum er útbúgvin á Odense Teater Sjónleikaraskúla í 1986. Hann spælir sjónleikir í Danmark og Týsklandi og í donskum sjónvarpi og filmum.

Tá hann var liðugur við útbúgvingina, bleiv hann settur í starv á Aarhus Teater, har hann eitt nú spældi høvuðsleiklutin í leikinum Lykke-Peer (1988) og í Hamlet (1992). I 1994 varð hann settur í starv á Det Kongelige Teater í Keypmannahavn, har hann var í føstum starvi í 10 ár. Síðan tá hevur hann starvast sum freelance sjónleikari. Í sjónvarpssamanhangi er hann eitt nú kendur fyri sín leiklut sum forsætisráðharrin Kristian Kamper í Brotsgerðin III (Forbrydelsen III). Í 2013 vann hann eina Robert-heiðursløn fyri sín hjáleiklut í Brotsgerðin, hann vann í bólkinum Ársins mannligi hjáleiklutur - sjónvarpsrøð (Årets Mandlige Birolle - tv-serie). Í 2014 vann hann virðislønina Teaterpokalen fyri at spæla leiklutin sum Eichmann í sjónleikinum Samtale før døden eftir Adam Price. Í 2015 fekk hann donsku virðislønina Ársins Reumert fyri besta mannliga høvuðsleiklut í sjónleikunum Samtale før døden og Mefisto á Betty Nansen Teatret, umframt Heksejagt, ið varð framførdur á Det Kongelige Teater.  Í januar mánaði 2022 fekk hann Mentanarvirðisløn landsins 2021 "fyri at lyfta leiklutirnar upp á eitt altjóða stig og vísa okkum menniskjað í øllum sínum fjølbroytni, um tað er ein nasistur, ein einaræðisharri, ein forsætisráðharri ella ein klovnur".

Olaf Johannessen er sonur leikstjóran Eyðun Johannessen og bróðir sjónleikarinnuna  Anniku Johannessen.

Leiklutir í sjónleikum framførdir á palli í sjónleikarhúsi
Ikki fullfíggjað yvirlit

Filmsleiklutir

Heiður
 2004 Olaf Poulsens Mindelegat
 2009 Poul Reumerts Mindelegat
 2010 Lauritzen-heiðurslønin
 2013 Robert heiðursløn fyri besta hjáleiklutin hjá monnum í sjónvarpsrøð
 2013 Tilnevndur týska sjónleikaraheiðurslønina Der Faust fyri sín leiklut sum Peer Gynt á Düsseldorf Schauspielhaus
 2013 Tilnevndur danska Teaterpokalen fyri sín leiklut sum Arnolphe í Fruentimmerskolen á Grønnegårdsteatret
 2013 Útnevndur Riddari av Dannebrog
 2014 Móttók Teaterpokalen fyri at spæla A.Eichmann í Samtale før døden eftir Adam Price
 2014: Fekk Ole Haslunds listalegat
 2014: Kosin Årets skuespiller av Berlingske.
 2015: Fekk Ársins Reumert fyri besta mannliga høvuðsleiklut í Samtale før døden og Mefisto, Betty Nansen Teatret, umframt Heksejagt, Det Kongelige Teater
 2016: Fekk Ársins Reumert fyri mannliga høvuðsleiklut í  Puntila, Det Kongelige Teater.
 2018: Reumert virðisløn fyri "ekstraordinære præstationer og særlige talenter inden for dansk scenekunst".

Keldur

Føðingar í 1961
Føroyskir sjónleikarar
Havnafólk


HM í hondbólti (menn)

HM í hondbólti hjá monnum verður fyriskipað av  IHF (International Handball Federation) og hevur verið fyriskipað javnan síðan 1938. Fyrst var talan um tvær kappingar, eina innandura og eina uttandura, men síðan seinast í 1960-árunum hevur IHF bert fyriskipa innandura HM í hondbólti. Síðan 1993 hevur HM í hondbólti hjá monnum verið fyriskipað annað hvørt ár.

Endaumfør, vertslond og heiðursmerkjavinnarar

Keldur

Altjóða hondbóltskappingar
HM í hondbólti


Hallur Joensen

Hallur Joensen (føddur 22. januar 1967 í Klaksvík) er ein føroyskur country sangari, sum er kendur bæði í Føroyum og uttanlands. Hann hevur eisini gjørt vart við seg í Føroyum innan billiard. Hin 2. november 2013 vann hann “Haldor Holm Cup” billiardkappingina triðja árið á rað. Í 2013 vóru 100 ár liðin síðan Haldor Holm varð borin í heim.

Lívsleið innan tónleik
Hallur gav út sína fyrstu fløgu í 2008, hon hevði heitið Pickin’ Time In Nashville og gjørdist mest selda fløga í Føroyum í 2008. Hann hevur síðan givið út aðrar tónleikaútgávur og hevur verið rættiliga virkin tónleikari. Hann hevur fleiri ferðir verið at sæð á útlendskum hitt-listum. Hallur hevur framført sínar sangir bæði á føroyskum og útlendskum tónleikafestivalum, eitt nú á G! Festivalinum og á Summarfestivalinum. Í 2011 framførdi hann á Silkeborg Country Festival. Hann hevur fleiri ferðir samstarva við Kristinu Bærendsen, tey hava fleiri ferðir framført sangir saman, t.d. sangin Um tú hevur tað sum eg. Hallur syngur ikki bara nýggj løg men eisini coverløg, harav nøkur eru umsett til føroyskt. Nakrir av kendastu sangunum, sum Hallur Joensen syngur eru: Kyss ein eingil hvønn morgun og Gyltu ljósakrúnurnar. Sangurin Kiss ein eingil hvønn morgun er umsettur úr enskum. í desember 2009 varð Charley Pride í Føroyum og tá framførdu hann og Hallur Joensen sangin Kyss ein eingil hvønn morgun saman. Charley Pride sang á enskum (Kiss an angel good morning) og Hallur sang á enskum og føroyskum. Teir sungu eisini Gyltu ljósakrúnurnar saman á somu konsert, tað fortaldi Hallur fyri áskoðarunum á Silkeborg Country Festival 2011, beint áðrenn hann sang sangin á føroyskum.

Tónleikaútgávur
 2008 - Pickin’ Time In Nashville - Mest selda fløgan í Føroyum í 2008. Fløgan varð upptikin í Nashville.
 2009 - Smile
 2011 - Enn stendur hurð mín opin. 13 sangir. 11 av sangunum hava føroysk upprunaløg. Jákup Zachariassen hevur gjørt 10 av hesum løgum, og eitt av løgunum hava Jákup Zachariassen og Kristoffer Mørkøre gjørt saman. Tvey cover-løg eru á fløguni. Tekstirnir hava Martin Joensen, Niclas Johannesen, Jákup Zachariassen og Steintór Rasmussen skrivað.
 2013 Hallur with Stars and Legends (kom út 3. juni 2013 í Føroyum). Fleiri kendir gestasangar eru við á fløguni, t.d. Bellamy Brothers, Bobby Bare, Jóhanna Guðrún Jónsdóttir, Kris Kristofferson, Charley Pride og Dawn Sears.

Heiður
Í desember 2009 fekk Hallur eitt herðaklapp frá Norðoya Sparikassa, herðaklappið var á 25.000 kr.
Hallur varð tilnevndur tað føroysku Planet Awards 2010, sum ársins mannligi sangari. (Vann ikki)
Vann í 2013 føroysku billiardkappingina Haldor Holm Cup á triðja sinni.
Vann heiðurin sum Ársins sangari í Poppbólkinum á FMA 2014

Keldur

Slóðir

Føroyskir tónleikarar
Føðingar í 1967
Føroyskir mannligir sangarar
Hallur Joensen
Country tónleikarar
Country sangarar
Klaksvíkingar


Gunnvá Zachariasen

Gunnvá Zachariasen (fødd 21. mars 1973) er ein føroysk sjónleikarinna og leikstjóri. Umframt at hava virkað sum yrkissjónleikari í mong ár, hevur Gunnvá eisini undirvíst og leikstjórnað, eitt nú Útileikur á Ólavsøku, Grýlan við Willieboys. Hon samskipaði Barnasjónleikarastevnuna 2007. Hon hevur lisið Dramaturgi á Århus Universitet í 1995-96 og í 2000 varð hon útbúgvin sjónleikari frá Statens Teaterskole í Keypmannahavn. Gunnvá hevur virkað sum sjónleikari í Danmark, Føroyum og USA.

Nakrir leikir í úrvali

Í Føroyum

Fundamentalisturin, Juha Jokela - TVAZZ, 2007
Í Óðamansgarði, Dánjal Hoydal og Sunleif Rasmussen - Tjóðpallur Føroya og Norðurlandahúsið, 2006
Køksdrotningarnar, Werner Schwabb - TVAZZ, 2006
Limbo, Margareta Garpe, Tjóðpallur Føroya 2006
Ginu Søgur, Eve Ensler - Leikhúsið Gríma 2002
Risans Hjarta, Tórgarð/Zachariasen - Leikhúsið Gríma 2002
Ísbjarnirnar, Jonas Gardell - Havnar Sjónleikarafelag 2001
Don Juan fra Tranhuset, Usenkev, Norðurlandahúsið, Listastevnan 2001
Balladen om bøledrengen - Parentes og Sjónleikarahúsið 1997
Húsið hjá Bernardu Alba - Gríma og Norðurlandahúsið 1995

Í Danmark
Gøglerens hjerte, Jesper Carlsen - Egnsteatret Masken 2004-05
En gæst, Ole Bornedal - Aveny-T 2004
Faust, Jesper Carlsen, Theatre La Balance & Det Lille Turnéteater 2002-03
Knive i høns, David Harrower - Statens Teaterskole 2001
Don Juan fra Tranhuset, William Heinesen - Usenkev og Odense Teater 2000
Peer Gynt, Henrik Ibsen - Statens Teaterskole 2000
Bornedal’s Macbeth, Ole Bornedal - Gladsaxe Teater 1998

Í USA
Saltwater, International Theatre Collective, turné í Montana, St. Louis, Seattle og Victoria Fringe Festival, Vancouver Fringe Festival, Kanada 2004-05

Filmsleiklutir
Gunnvá hevur spælt við í tveimum filmum, tí føroyska filminum Bye Bye Bluebird og tí danska barnafilminum Flyvende farmor. Hon spældi brúður í Bye Bye Blue Bird og kvinnuligan politist í Flyvende farmor.
 2001 - Flyvende farmor
 1999 - Bye Bye Bluebird

Keldur

Føðingar í 1973
Føroyskir sjónleikarar
Føroyskir leikstjórar


Dennis Holm

Dennis Holm (føddur 2. mai 1972) er ein føroyskur politikari, samfelagsfrøðingur og rithøvundur.

Hann varð útbúgvin sum cand.scient.pol. í samfelagsfrøði frá Aalborg Universitet í 1998. Síðan oktober 2005 hevur hann verið í starvi sum leiðari fyri Granskingardepilin fyri Samfelagsmenning. Áðrenn hann gjørdist leiðari, starvaðist hann sama stað frá 1999. Depilin fyri Samfelagsmenning er partur av Fróðskaparsetur Føroya. Hann hevur eisini undirvíst á Fróðskaparsetrinum.

Lívsleið
Áðrenn Dennis bleiv virkin innan politikk, var hann virkin í lokalsamfelagnum í Vági og í Føroyum sum heild. Hann er ein av stigtakarunum til Parkina við Sandin í Vági, hann er eisini ein av stigtakarunum til verkætlanina um at byggja 50-metra svimjiyl á Oyrunum í Vági. Hann er í nevndini fyri Vágs Sóknar Bygdasavn. Hann hevur fleiri ferðir verið við til at fyriskipa stór tónleikatiltøk, eitt nú Jóansøkufestivalin, tá hesin hevur verið í Vági. Hann var eisini ein av limunum í Five Star Entertainment, sum fekk stór tónleikanøvn til Føroya, eitt nú Bryan Adams og Elton John, sum høvdu konsertir á Tórsvølli í Havn. Konsertin við Bryan Adams var hin 4. juni 2008. Konsertin við Elton John var 29. juni 2010.

Politisk lívsleið
Hann var býráðsformaður í Vágs býráð frá 1. januar 2013 til 31. december 2020, hann varð valdur inn á listanum hjá Tjóðveldi. Hann varð valdur til borgarstjóra eftir at Tjóðveldi og Javnaðarflokkurin høvdu skipað samgongu.

Á løgtingsvalinum 2022 stillaði hann upp fyri fyrstu ferð til løgtingið, hann bleiv valdur við 305 atkvøðum.

Familja
Dennis er sonur Elise og Óla Holm, sum er fyrrverandi mentamálaráðharri og fyrrverandi formaður fyri FSF. Hann er giftur við Heidi Kilgour, tey eiga trý børn.

Útgávur í úrvali
Dennis hevur eitt nú skrivað fleiri vísindaligar ritgerðir, upprit, greinar, arbeiðsrit o.a.
 2011 - Dennis Holm: "Løgtingsvalið 2011: Útjaðarin mótvegis miðstaðarøkinum", í Stefan í Skorini og Høgni Reistrup: "Valið og Valdið - ein tvørskurður av løgtingsvalinum 2011", Sprotin 2011.
 2008 - Dennis Holm og Bogi Mortensen: Nøgdir og nýbrot – føroysk fiskivinnumenning í fimmti ár; Bókaútgáva (Book). Tórshavn: Sprotin.
 2003 - Dennis Holm - Ynski og tørvur á eldraøkinum í Vágum

Keldur

Føroyskir politikarar
Løgtingslimir
Føðingar í 1972
Føroyskir samfelagsfrøðingar
Føroyskir rithøvundar
Føroyskir granskarar
Vágbingar


Arnbjørn T. Hansen

Arnbjørn Theodor Hansen (føddur 27. februar 1986) er ein føroyskur fótbóltsleikari, sum spælur við EB/Streymni og føroyska A-landsliðnum. Arnbjørn hevur verið toppskorari í bestu mansdeildini í føroyskum fótbólti í 2008 og 2010. Hann hevði spælt 13 landsdystir og skorað 3 mál fyri Føroyar við árslok 2012. Hann hevur gjørt nógv mál fyri EB/Streym, frá 2003 til 2012 hevur spælt 242 dystir fyri EB/Streym og skorað 151 mál.

Altjóða mál
Mál og útslit hjá Føroyum verður víst áðrenn úrslitini hjá mótstøðuliðnum, tvs. vinstrumegin.

Keldur

Føroyskir fótbóltsspælarar
Føðingar í 1986
Føroyskir landsliðsleikarar
EB/Streymur leikarar


Novak Djokovic

Novak Djokovic (serbiskt: Новак Ђоковић), (føddur 22. mai 1987 í Beograd) er ein tennisleikari úr Serbia. Hann hevur eitt nú vunnið sjey Grand Slam heiti. Hin 4. juli 2011 gjørdist hann nummar eitt á ATP Tour. Hann hevur tvær ferðir luttikið á Olympisku leikunum, á Summar-OL 2008 og Summar-OL 2012. Hann vann eitt bronsu heiðursmerki á Summar-OL 2008.

Grand Slam

 Avstralia - V 2008, 2011, 2012, 2013.
 Frakland - F 2012, 2014.
 Ongland  - V 2011, 2014.
 USA      - V 2011.

Keldur

Slóðir úteftir

 Heimasíðan hjá Novak Djokovic
 profilurin hjá Novak Djokovic á ATP Tour almennu heimasíðu

Føðingar í 1987
Tennisleikarar úr Serbia
Luttakarar á Summar-OL 2008
Luttakarar á Summar-OL 2012
Serbar


Prestagarðurin

Prestagarðurin á Nesi
Prestagarðurin á Tvøroyri
Prestagarðurin á Sandi
Prestagarðurin í Havn
Prestagarðurin í Vági
Prestagarðurin í Hvalba


Lionel Messi

Lionel Andrés Messi (føddur 24. juni 1987) er ein argentinskur fótbóltsleikari, sum spælir fyri franska felagið Paris Saint-Germain F.C. og A-landsliðið hjá Argentina. Í 2007 varð hann tilnevndur FIFA World Player of the Year saman við Kaká og Cristiano Ronaldo, Messi gjørdist nummar tvey. Í 2008 gjørdist hann eisini nummar tvey. Í 2009 varð hann fyri triðju ferð tilnevndur FIFA World Player of the Year og hesaferð vann hann og kann tí sigast at vera heimsins besti fótbólts spælari í 2009. Tann 5. august í 2021 boðaði felagið, sum Lionel Messi hevur havt tilknýti til í 21 ár, Barcelona F.C., at felagið ikki megnaði at gera nýggjan sáttmála við hann.

Met

Í heiminum
 Flestar FIFA Ballon d'Or awards: 4
 Guinness World Records heitið fyri flest skoraði mál í einum ári: 91 mál
 Flest altjóða mál í einum ári (fyri felag og landslið): 25 mál (hetta metið deilir hann við Vivian Woodward)
 Flest mál skoraði í FIFA Club World Cup: 4 mál. (Hetta metið deilir hann við Denilson og Mohamed Aboutrika)

Evropa
 Flest mál skoraði í einari sesong (landskapping): 73 mál
 Flest mál skoraði í einum ári (landskapping): 79 mál
 Flest mál skoraði í einum evropeiskum steypakappingarári (sesong): 14 mál (hetta metið deilir hann við José Altafini)
Flestar heiðurslønir fyri evropeiskar steypakappingar: 4 (hetta metið deilir hann við Gerd Müller)
Toppskorari í einum evropeiskum steypakappingardysti: 5 mál (hetta metið deilir hann við 10 aðrar leikarar)

Argentina
Flest mál skoraði í einum ári (landsliðið): 12 mál (hetta metið deilir hann við Batistuta)

Spania
Flest mál skoraði í La Liga í einari sesong: 50 mál
Flest La Liga hat-tricks í einari sesong: 8 hat-tricks
Flest mál skoraði í Supercopa de España: 10 mál
Flestir La Liga dystir í rað, har mál varð skorað: 11 dystir

Barcelona
Dagført 30. januar 2013
Toppskorari í almennum kappingum: 297 mál
Topskorari í La Liga: 202 mál
Topskorari í UEFA Champions League: 56 mál
Topskorari í evropeiskum kappingum: 57 mál
Topskorari í altjóða kappingum: 61 mál
Flest hat-tricks yvirhøvur í FC Barcelona: 22 hat-tricks]]
Flest La Liga hat-tricks yvirhøvur: 16 hat-tricks

Keldur

Argentinskir fótbóltsleikarar
Føðingar í 1987


Cristiano Ronaldo

Cristiano Ronaldo dos Santos Aveiro (føddur 5. februar 1985) er en portugisiskur fótbóltsleikari, sum spælir fyri italska felagið Juventus og fyri Portugal. Hann spældi fyri spanska La Liga felagið Real Madrid frá 2009 til 2018 og fyri Manchester United	frá 2003 til 2009.

Lívsleið
Ronaldo byrjaði sína fótbóltslívsleið sum ungdómsleikari í Nacional, og hansara sukse hjá Nacional, førdi til eitt skifti til høvuðsstaðarfelagið Sporting CP tvær fótbóltssesongir seinni. Stóra talentið hjá Ronaldo gjørdi at venjarin hjá Manchester United Alex Ferguson legði merki til hann og skrivaði undir kontrakt við tann tá 18-ára gamla portugisan fyri 12,24 milliónir £ summarið 2003. Komandi fótbóltsárið vann Ronaldo sítt fyrsta meistaraheiti í FA Cup og kláraði eisini at koma til EM 2004-finaluna við Portugal. Tað var eisini í sama EM endaspælinum, at hann skoraði sítt fyrsta landsliðsmál, tað var móti Grikkalandi í tí fyrsta dystinum í endaumfarinum, sum Portugal tó tapti 1-2. Á EM í fótbólti 2016 vann Ronaldo gull við Portugal, tá ið liðið vann 1-0 í finaluni móti Fraklandi, eftir longda leiktíð. Ronaldo spældi bert 25 minuttir av dystinum, tí hann bleiv skaddur og mátti berast út av vøllinum.

Í 2008 vann Ronaldo og restin av United-liðinum UEFA Champions League. Ronaldo varð kosin man of the match í finaluni. Seinni varð hann kosin sum FIFPro World Player of the Year og FIFA World Player of the Year, samstundis við at hann gjørdist fyrsti Manchester United leikari í 40 ár, ið vann Ballon d'Or. Í 2014, 2015 og 2016 vann hann aftur Ballon d'Or. kæmpe svin

Ronaldo í Føroyum
Føroyar spældu landsdyst móti Portugal í HM-undakappingini til HM 2018. Í tí sambandi kom portugisiska landsliðið til Føroya at spæla landsdyst á Tórsvølli móti Føroyum, dysturin varð leiktur 10. oktober 2016. Millum leikararnar var Christiano Ronaldo. Nógv fólk var komið saman bæði vesturi í Vágum og uttanfyri Hotel Føroyar fyri at síggja stóru stjørnurnar, ið fáir mánaðir frammanundan høvdu vunnið EM í fótbólti, og serliga komu tey fyri at síggja Ronaldo, ið til tá hevði vunnið Ballon D'or heili tríggjar ferðir, og tveir mánaðir seinni vann heiður á fjórða sinni. Nógv børn og ung, men eisini vaksin, løgdu nógv fyri til tess at sleppa at síggja Ronaldo og teir og kanska fáa autograf ella selfie saman við honum. Undir sjálvum dystinum hendi nakað, ið ikki mátti henda. Meðan leikararnir gingu inn á vøllin fyri at spæla seinna hálvleik, rann ein drongur inn á vøllin, og tað eydnaðist honum at fáa eina selfie saman við Ronaldo. Vaktarmenn komu skjótt eftir honum og førdu hann út av stadionøkinum.

Keldur

Fótbóltsleikarar úr Portugal
Real Madrid leikarar
Føðingar í 1985


Georg eystan Á

Georg eystan Á úr Sumba (føddur 1960, deyður 29. mai 2022 í Keypmannahavn) var tónleikari, tónasmiður, sangskrivari og sangari. Hann var virkin í føroyskum tónleikalívið, serliga í 1980'unum, tá hann gav út fleiri kassettubond og LP'ir. Hann gav út tvey kassettubond í 1986 og 1988 undir egnum navni, á tí seinna Intro er sangurin Sasa sa, sa, sum var eitt hitt tá og aftur seinni, tá føroyski tónleikabólkurin The Dreams gav út sangin í nýggjari versjón. Georg gav út tvey kassettubond saman við Tommy, teir kallaðu seg Georg & Tommy. Nevnast kann t.d. sangurin Fjallarósan, sum var umsett úr norskum (Alperosen), sum varð givin út á bandinum Várlongsul. Tann sangurin var ofta at hoyra í Útvarpi Føroya eitt nú í Kvøðuljómum, sum vóru sendir hvønn sunnudag og hvønn mikudag fyri sjófólk. Sangurin "Brævið" var eisini nógv at hoyra. Á seinna kassettubandinum hjá Georg og Tommy var eitt nú sangurin Oh Maria, sum eisini var nógv at hoyra í útvarpinum.

Georg búði nøkur ár í Íslandi, har hann var sera virkin og vælumtóktur. Hann var forsangari í tónleikabólkinum Vikingabandið. Íslendska sjónvarpið hevði samrøðu við hann, og hann framførdi í einari sending hjá teimum.

Tá Sumbiar Ítróttarfelag (Sumba) í 1990 gjørdist nummar tvey í næstbestu føroysku fótbóltsdeildini hjá monnum og fluttu upp í bestu deildini, góvu sumbingar út eitt kassettuband, sum Georg eystan Á stóð fyri. Fleiri av sangunum gjørdust sera vælumtóktir og vóru nógv at hoyra, og tey flestu munnu enn kenna sangin, sum nevndist Hypnosan, har niðurlagið ljóðaði soleiðis: "Sunnast í Føroyum í ein útsynning, búleikast sumbingar um fjørðin kring. Her býr eitt mergjað fólkaslag, í ítrótti sýna okur tað." Onkur yrking hjá Poul F. Joensen var eisini við á bandinum, t.d. Kvæðið um Hargabrøður.

Georg fekk COVID-19 og gjørdist illa sjúkur á vetri 2021/22. Hann bleiv innlagdur á koronudeildini á Landssjúkrahúsinum og luttók í sending, ið Kringvarpið gjørdi um koronudeildina og sjúklingarnar har. Hann bleiv útskrivaður og tók stig til at skipa fyri innsavning til flóttafólk úr Ukraina. Á várið 2022 bleiv hann aftur illa sjúkur og bleiv innlagdur á Ríkissjúkrahúsið, har hann seinni andaðist 29. mai 2022, bert 61 ára gamal.

Útgávur

Egnar útgávur
 1986 - Í løtuni - kassettuband
 1988 - Intro - LP og kassettuband

Georg og Tommy
 1984 - Várlongsul - Kassettuband, H.C.W. Tórgarð
 1985 - Umaftur - Kassettuband, H.C.W. Tórgarð

Er við á hesum tónleikaútgávum
 1990 - Vit herja á
 1998 - Tólvti maður (sangurin Hond í hond)
2003 - Ung um aldamótið II

Keldur

Slóðir

Føroyskir mannligir sangarar
Føroyskir tónleikarar
Føroysk tónaskøld
Føroyskir sangskrivarar
Føðingar í 1960
Andlát í 2022


Huell Howser

Huell Burnley Howser (føddur 18. oktober 1945, deyður 7. januar 2013) var ein amerikanskur sjónvarpsvertur, sjónleikari og raddaleikari, sum var best kendur fyri ferðasjónvarpsrøðina California's Gold, sum hevði sæti í Los Angeles á KCET fyri California PBS statiónirnar.

Føðingar í 1945
Andlát í 2013
Amerikanskir sjónleikarar
Amerikanskir raddaleikarar


Billy Mays

William Darrell "Billy" Mays, Jr. (føddur 20. juli 1958 - deyður 28. juni 2009) var kendur innan amerikanskt sjónvarp. Hann var sølumaður, sum arbeiddi við at selja og reklamera fyri reingerðingsevnum og annað á  Home Shopping Network.

Slóðir úteftir
 Billy Mays á Internet Movie Database

Amerikanarar kendir frá sjónvarpinum


Sam J. Jones

Samuel Gerald Jones (føddur 12. august 1954), betri kendur sum Sam J. Jones er ein amerikanskur sjónleikari.

Hann er føddur í Chicago, Illinois, vaks upp í Sacramento, California.  Hann fekk sítt prógv frá Mira Loma High School í Sacramento í 1972.

Í 1975, áðrenn hann byrjaði sína lívsleið sum sjónleikari, var hann nakin modell í einum Playgirl blaði, men undir einum øðrum navni, Andrew Cooper III. Í 1979 spældi hann sín fyrsta leiklut við Bo Derek í einum romantiskum skemtifilmi við heitinum 10. Árið eftir fekk hann sín higartil kendasta leiklut sum Flash Gordon í 1980 filminum  við sama heiti. Hann noyddist at lita hárið ljóst fyri at kunna spæla leiklutin. Filmurin fekk hampiliga sukse, hann innspældi fyri $27,1M í Norðuramerika, og $22m í Stórabretlandi - og tvífaldaði harvið sítt $20M búskett. Meiningin var at gera eina trilogi, men ein ósemja millum Jones og framleiðararnar av Flash Gordon gjørdi at hetta bleiv av ongum. Eftir at filmurin var vístur í biografunum, vóru nakinmyndirnar av Jones endurprintaðar í tíðarritinum Playgirl, og hesaferð stóð hansara veruliga navn saman við myndunum.

Síðan tá hevur hann spælt við í fleiri sjónvarpsrøðum og lágbúskett biograffilmum. Hann spældi leiklutin sum Chris Rorchek í Code Red (1981–1982). Hann hevði gestaleiklut í sjónvarpsrøðum sum The A-Team, Hunter og Riptide'.

Hann hevur spælt við í fleiri filmum ið fóru beinleiðis til videofilmar, t.d. My Chauffeur, Silent Assassins, Driving Force, Jane and the Lost City, American Tigers, Fist of Honor, One Man Force og White Force.

Í 1990-árunum spældi hann leiklutir í filmum sum In Gold We Trust, Enter the Shootfighter, Baja Run, Maximum Force, Hard Vice and Dead Sexy.

Í 2007 spældi hann gestaleiklutin sum fangin Krebb í upprunaligu sjónvarpsrøðini hjá Sci Fi Channel, Flash Gordon. Hann spældi eisini ein víðaðan cameo leiklut sum hann sjálvur við tí ljósa Flash Gordon hársniðinum í 2012 skemtifilminum, Ted.

Keldur

Amerikanskir sjónleikarar
Føðingar í 1954


Lloyd Sherr

Lloyd Sherr (føddur 1956) er amerikanskur raddaleikari. Hann er eisini kendur við sínum kunstnaranavni Max Raphael, sum er ein samanseting av nøvnunum hjá børnum hansara Max and Raphael.

Hann er eitt nú kendur fyri at leggja rødd til ymiskir persónar í videospølum, t.d. Cronus í God of War II, bounty-veiðimaðurin Calo Nord í Star Wars: Knights of the Old Republic, Diego í Gothic 3 og EverQuest II. Innan sjónvarp hevur hann spælt leiklutin sum Vathek í W.I.T.C.H., Jibolba í Nickelodeon røðunum Tak and the Power of Juju, Everett í Barnyard og Back at the Barnyard, Pápin í Star Wars: The Clone Wars, og forteljari í Random! Cartoons.

Keldur

Slóðir úteftir
 Lloyd Sherr á Internet Movie Database

Amerikanskir sjónleikarar
Amerikanskir raddaleikarar
Amerikanskir skemtarar
Føðingar í 1959


George Carlin

George Denis Patrick Carlin (føddur 1937, deyður 22. juni 2008) var ein amerikanskur sjónleikari, skemtari, kritikari og rithøvundur.

Slóðir úteftir
 George Carlin á Internet Movie Database

Amerikanskir sjónleikarar
Amerikanskir skemtarar


200%

200% er fyrsta tónleikaútgávan hjá føroyska rokk-punk tónleikabólkinum 200. TUTL útgav fløguna í 2001.

Sangir
Vissi Tú Ikki Ert Við Uppá Loysing
200%
Skitni Kartni
Hasjsigarett
Punkurin frá Helviti
Um 50 ár...
Sambandsmálaráðharrin
Jóannesar Táttur
Vit Eru 200
Punkurin frá Helviti #2
Sambandsgimpurin
Sangurin, Sum Øll Fara at Hata
Gimpurin

Keldur

Føroyskar tónleikaútgávur
Tónleikaútgávur hjá 200


Yggdrasil

Yggdrasil er eitt norðurlendskt tónleikaensemble við støði í Føroyum. Tónleikabólkurin varð stovnaður í 1981 av tí danska/føroyska tónasmiðinum og pianistinum Kristian Blak, sum hevur skrivað tað mesta av tilfarinum hjá bólkinum. Alla tíðina hevur Yggdrasil havt tónleikarar frá øðrum Norðurlondum, sum koma frá einum fjølbroyttari tónlistaligari bakgrund, serliga við støði í jazz, men eisini frá etniskum tónleiki, fólka-, rokk- og klassiskum tónleiki.

Tey flestu verkini eru blivin skapt í samstarvi við aðra list: visuellari list, skaldskapi, ballet, opera - ella í summum førum við náttúruni (konsertir í gjáum/holum við sjógvin). Tá fløgan Seta kom út í 2009, varð skipað fyri útgávukonsert í Klæmintsgjógv.).

Bólkurin eitur eftir heimstræðnum Yggdrasil í Norrønu gudalæruni.

Limir í Yggdrasil

Verandi og fyrrverandi limir í Yggdrasil:

 Anders Hagberg, floyta & saksofon
 Anders Jormin, bass
 Angelika Nielsen, violin
 Brandur Jacobsen, trummur
 Eivør Pálsdóttir, vokal
 Ernst Dalsgard, floyta
 Heðin Ziska Davidsen, guitar
 John Tchicai, saksofon
 Kári Sverisson, vokal
 Karin Korpelainen - trummur
 Kristian Blak, piano
 Lelle Kullgren, guitar
 Mia Káradóttir, floyta
 Mikael Blak, bass
 Ólavur Øster, guitar
 Rasmus Lyberth, vokal
 Tore Brunborg, saksofon
 Villu Veski, saksofon

Tónleikaútgávur

 Den Yderste Ø (HJF 12, Tutl 1981) - yrkingar eftir William Heinesen
 Ravnating (HJF 13, Tutl 1982) - eitt multimiðlaverk við tónleiki sum Kristian Blak hevur komponerað og myndarøð eftir Philippe Carré.
 Heygar og Dreygar /The Four Towers  ballet gjørt við íblástri frá "Barnetegning" eftir William Heinesen (HJF 15/19, Tutl 1985)
 Concerto Grotto /Drangar - tónleikur skrivaður til "standmyndir" í føroysku náttúruni (HJF 33, Tutl 1984 / 1993)
 Brøytingar (HJF 21, Tutl 1988)
 Yggdrasil (HJF 88, Tutl 2002) - sangari: Eivør Pálsdóttir
 Live in Rudolstadt (HJF 99, Tutl 2004) - við luttøku av Eivør Pálsdóttir (live-upptøkur frá TFF Rudolstadt 2003)
 The Tübingen Concert (2 DVD, HJF 122DVD, Tutl 2005) - live-upptøkur á University Hospital, Tübingen (Týskland)
 Risastova (HJF 111, Tutl 2006 ) - sangari: Kári Sverrisson
 Askur (2 CD, HJF 133, Tutl 2007) - live-upptøkur 1982-2006
 Duologues - Kristian Blak og Anders Hjuler
 Seta - Richard Nunns & Yggdrasil - HJF155, Tutl, 2009. Richard Nunns er úr Ný Sælandi, hann og Kristian Blak, Heðin Ziska Davidsen og Mikael Blak hava gjørt tónleikin við ljóðførum úr Norðurlondum og frá Maori siðvenjuni. Upptøkurnar eru gjørdar í Klæmintsgjógv og í Studio Bloch.
 Grót & Vatn (HJF 233, Tutl 2012) - live-upptøkur í Norðurlandahúsinum, Tórshavn

Keldur

Slóðir úteftir
 Heimasíðan hjá Kristian Blak

Føroyskir tónleikabólkar
Føroyskur tónleikur


Byrta

Byrta er ein føroyskur elektro pop tónleikabólkur, sum Guðrið Hansdóttir og Janus Rasmussen stovnaðu í 2013.

Søga
Samstarvið millum Guðrið Hansdóttir og Janus Rasmussen byrjaði í 2011, meðan bæði búðu í Íslandi, Janus hevði búð har í fleiri ár, meðan Guðrið nýliga var flutt til Reykjavíkar at búgva. Janus er best kendur í Íslandi sum ein av limunum í tónleikabólkinum Bloodgroup. Guðrið plagdi fyrr at skrivað alt á enskum, men meðan hon búði í Íslandi fór hon í holt við at skriva á føroyskum. Hon helt tó ikki at hetta nýggja tilfarið riggaði til hennara soloverkætlan, so tá hon møtti Janus, spurdi hon hann, um hann var áhugaður í einum samstarvi, og tað var hann.

Í mai 2013 góvu tey út eina fløgu við 10 løgum, fløgan nevnist Byrta og varð útgivin av plátufelagnum Tutl. Eitt staklag av fløguni var útgivið í februar 2013 á internetinum, tað er lagið Loyndarmál, sum var nógv at hoyra á føroysku útvarpsrásunum. Guðrið hevur skrivað sangirnir á fløguni, meðan Janus spælir øll ljóðførini á fløguni, tað er eisini Janus sum hevur framleitt tónleikin á fløguni.

Frá 30. oktober til 3. november 2014 luttók Byrta á íslendka tónleikafestivalinum Iceland Airwaves 2013. Umframt Byrta luttóku eisini Eivør Pálsdóttir og Marius Ziska. Við árslok 2013 varð tónleikabólkurin Byrta hálovaður av fleiri føroyskum tónleikaummælarum. Í útvarpssendingini Brunsj vóru fýra ummælarar samdir um, at útgávan hjá Byrta var besta føroyska tónleikaútgáva í 2013. Tey valdu sjálvi út millum allar útgávur sum vóru útgivnar av føroyskum tónleikabólkum og einstaklingum í 2013. Byrta var eisini ein av føroysku tónleikabólkunum, sum framførdu í nýggjárssendingini, sum var víst í sjónvarpinum hjá Kringvarpi Føroya nýggjársaftan 2013. Frá 23. januar til 20. februar 2014 var Byrta á Danmarkarturne saman við norðurlendsku tónleikabólkunum Good Moon Deer (Ísland), Sea Change (Noreg) og Sekuoia (Danmark). Talan var um festivalin Nordisk 2014, sum varð hildin fyri aðru ferð, har útvald tónleikanøvn úr norðurlondum, sum umboða tað nýggja innan norðurlendskan tónleik, fáa høvi til at spæla teirra tónleik á fleiri ymiskum støðum í Danmark, Føroyum og Íslandi. Nordisk 2014 skuldi byrja í Værløse í Danmark 23. januar, ymsastaðni í Danmark á tilsamans 10 støðum fram til 8. februar har seinasta framførslan skuldi vera í Helsingør, síðan í Havn í Føroyum hin 15. februar og so at enda fýra konsertir í Íslandi frá 17. til 20. februar 2014.

Tónleikaútgávur
Byrta, Tutl, 2013

Heiður
 2014 - Vann virðisløn á FMA 2013 í popp-bólkinum sum Ársins bólkur/einstaklingur
 2014 - Vann virðisløn á FMA 2013 sum Ársins nýggi bólkur
 2014 - Vann virðisløn á FMA 2013 í popp-bólkinum sum Ársins fløga
 2014 - Tilnevnd Ársins nýggi bólkur/einstaklingur á FMA 2013 (vann ikki)
 2014 - Tilnevnd Ársins videolag á FMA 2013 (vann ikki)
 2013 - Fløguútgávan Byrta kosin sum nummar eitt av øllum føroyskum tónleikaútgávum í 2013 í útvarpssendingini Brunsj hjá Kringvarpi Føroya í desember 2013. Tað vóru tríggir tónleikaummælarar ið tilnevndu fimm tónleikaútgávur hvør, tey vóru Niels Uni Dam, Elin Brimheim Heinesen og Uni Leitisstein Hansen.
 2013 - Væl á veg heiðurslønin, sum varð latin á G! festivalinum. Væl á veg prísurin varð stovnaður í 2012 av G! Festivalinum og Atlantic Airways.

Keldur

Slóðir úteftir
Byrta á Facebook
Kanalin hjá Byrta á Youtube

Føroyskir tónleikabólkar


Janus Rasmussen

Janus Rasmussen er ein føroyskur tónleikari og framleiðari búsitandi í Íslandi. Saman við trimum øðrum er hann limur í íslendska tónleikabólkinum Bloodgroup. Hann er eisini limur í Kiasmos saman við íslendska tónleikaranum Ólafur Arnalds og í Byrta saman við Guðrið Hansdóttir.

Janus Rasmussen hevur framleitt tónleik fyri fleiri einstaklingar. Eitt nú Heiðrik á Heygum, Høgna Reistrup og Guðrið Hansdóttir.

Í 2011 framleiddi Janus plátuna hjá Høgna Reistrup Samrøður við framtíðina. Við á útgávuni eru Høgni Lisberg, Knút Háberg Eysturstein, Ísak Sambleben og Janus Kampmann.

Í 2013 framleiddi Janus fleiri útgávur. Millum annað framleiddi hann saman við Ólavi Jákupssyni "Áðrenn vit Hvørva" hjá Høgna Reistrup. Fyrsta staklagið av útgávuni var Vegurin.

Í 2012 heitti Guðrið Hansdóttir á Janus Rasmussen um at framleiða tilfar fyri seg, tá Guðrið búði í Íslandi. Síðani stovnaðu tey elektro popp duo'ina Byrta. Fløga við Byrta kom út í 2013. Janus spælir øll ljóðførini á fløguni og hevur eisini framleitt. Guðrið hevur skrivað sangirnar. Janus hevur givið fleiri fløgur út saman við Bloodgroup. Hann hevur áður verið limur í føroyska tónleikabólkinum Lama Sea.

Keldur

Slóðir úteftir
 Byrta á Facebook
 Bloodgroup á Myspace
 Bloodgroup á Facebook

Føroyskir tónleikarar


Íslendska bókmentavirðislønin

Íslendska bókmentavirðislønin (Íslendskt mál:Íslensku bókmenntaverðlaunin) er ein bókmentavirðisløn, ið verður latin tveimum bókum á hvørjum ári. Tað var , Felagið fyri Íslendsk bókaforløg (Félagi íslenskra bókaútgefenda), ið setti hesa heiðursløn á stovn í 1989, tá vóru 100 ára síðan felagið var sett á stovn. Onnur virðislønin verður latin fagurbókmentum, meðan hin verður latin yrkisbókmentum.

Listi yvir móttakarar av íslendsku bókmentavirðislønini fyri fagrar bókmentir

Listi yvir móttakarar av íslendsku bókmentavirðislønini fyri yrkisbókmentir

Keldur

Slóðir
 Bokautgafa.is - Listar yvir tilnevnd vinnarar

Bókmenta virðis- og heiðurslønir
Íslendskar bókmentaheiðurslønir


De Gyldne Laurbær

De Gyldne Laurbær (eisini nevnt: Boghandlernes Gyldne Laurbær) er ein donsk bókmentaheiðursløn, sum varð sett á stovn í 1949. Tað er Foreningen De Gyldne Laurbær, fyrr Boghandlerklubben, sum letur heiðurslønina einaferð um árið. Upprunaliga var heiðurslønin ein gullnál við áskrift, eitt skiftið fylgdi ein peningaupphædd við, men í dag fær vinnarin av heiðurslønini ein laurberkrans, eitt heiðursbræv og eitt gávubræv at keypa bøkur fyri á 2500 krónur. Donsku fjølmiðlarnir gera nógv burturúr heiðurslønahandanini. Tann dagin tá tað verður kunngjørt, hvør ið vinnur heiðurin, so fer umboð fyri Nevndina fyri De Gyldne Laurbær at hitta vinnaran, meðan fjølmiðlar fylgja við. Ein danskur rithøvundur kann bert fáa hesa heiðurslønina einaferð.
Síðan 1954 hevur heiðurslønin verið handað í januar fyri eina bókaútgávu árið fyri. Donsku bløðini nevna ofta heiðurslønina við tí árinum, ið handanin fer fram.

Móttakarar

2020-árini
 2021 - Thomas Korsgaard fyri skaldsøguna Man skulle nok have været der
 2020 - Stine Pilgaard fyri skaldsøguna Meter i sekundet

2010-árini
 2019 - Sara Omar fyri skaldsøguna Skyggedanseren
 2018 - Leonora Christina Skov fyri skaldsøguna Den, der lever stille
 2017 - Jesper Wung-Sung fyri skaldsøguna En anden gren
 2016 - Merete Pryds Helle fyri skaldsøguna Folkets skønhed
 2015 - Jesper Stein fyri skaldsøguna Aisha
 2014 - Sara Blædel fyri skaldsøguna Kvinden de meldte savnet
 2013 – Anne-Cathrine Riebnitzsky fyri skaldsøguna Forbandede yngel
 2012 – Kim Leine fyri skaldsøguna Profeterne i evighedsfjorden
 2011 – Helle Helle fyri skaldsøguna Dette burde skrives i nutid
 2010 – Jussi Adler-Olsen fyri skaldsøguna Journal 64

2000-árini
 2009 – Ida Jessen fyri skaldsøguna Børnene
 2008 – Hanne-Vibeke Holst fyri Dronningeofret
 2007 – Jens Smærup Sørensen fyri Mærkedage
 2006 – Knud Romer fyri Den som blinker er bange for døden
 2005 – Morten Ramsland fyri Hundehoved
 2004 – Christian Jungersen fyri Undtagelsen
 2003 – Jette A. Kaarsbøl fyri Den lukkede bog
 2002 – Jakob Ejersbo fyri Nordkraft
 2001 – Hans Edvard Nørregård-Nielsen fyri Riber Ret
 2000 – Anne Marie Løn fyri Kærlighedens rum

1990-árini
 1999 – Svend Åge Madsen fyri Genspejlet
 1998 – Jens Christian Grøndahl fyri Lucca
 1997 – Jane Aamund fyri Colorado drømme
 1996 – Carsten Jensen fyri Jeg har set verden begynde
 1995 – Henrik Nordbrandt fyri Ormene ved himlens port
 1994 – Jørn Riel
 1993 – Peter Høeg fyri De måske egnede
 1992 – Lise Nørgaard fyri Kun en pige
 1991 – Leif Davidsen fyri Den sidste spion
 1990 – Peter Seeberg fyri Om fjorten dage

1980-árini
 1989 – Ib Michael fyri Kilroy, Kilroy
 1988 – Bjarne Reuter
 1987 – Martha Christensen fyri Dansen med Regitze
 1986 – Paul Hammerich fyri Lysmageren 1985 – Helle Stangerup fyri Christine (bók)
 1984 – Cecil Bødker fyri Marias Barn. Drengen og Marias Barn. Manden
 1983 – Dorrit Willumsen
 1982 – Kirsten Thorup
 1981 – Suzanne Brøgger fyri Tone (bók)
 1980 – Tage Skou-Hansen

1970-árini
 1979 – Johannes Møllehave
 1978 – Vita Andersen fyri Hold kæft og vær smuk
 1977 – Ebbe Kløvedal Reich
 1976 – Dea Trier Mørch
 1975 – Bo Bramsen
 1974 – Benny Andersen
 1973 – Anna Ladegaard
 1972 – Christian Kampmann
 1971 – Henrik Stangerup fyri Løgn over løgn
 1970 – Leif Panduro

1960-árini
 1969 – Inger Christensen fyri Det
 1968 – Anders Bodelsen
 1967 – Jens Kruuse
 1966 – Klaus Rifbjerg
 1965 – Thorkild Hansen
 1964 – Erik Aalbæk Jensen
 1963 – Jakob Bech Nygaard
 1962 – Poul Ørum
 1961 – Marcus Lauesen
 1960 – Palle Lauring

1950-árini
 1959 – Willy-August Linnemann
 1958 – Frank Jæger
 1957 – Halfdan Rasmussen
 1956 – Karl Bjarnhof
 1955 – Tove Ditlevsen
 1954 – Tom Kristensen
 1953 – Aage Dons
 1952 – Karen Blixen
 1951 – Jacob Paludan
 1950 – H.C. Branner

1940-árini
 1949 – Martin A. Hansen

Keldur

Slóðir úteftir
 Listi yvir móttakarar á Boghandlerklubben.dk

Danskar bókmentaheiðurslønir


Klaus Rifbjerg debutantvirðisløn fyri skaldskap

Klaus Rifbjerg virðislønin fyri skaldskap (á donskum: Klaus Rifbjergs debutantpris for lyrik) er ein donsk bókmentaheiðursløn, sum danski rithøvundurin Klaus Rifbjerg stovnaði í 1983. Heiðurslønin verður latin annað hvørt ár og er á  10.000 kr. Heiðurslønin verður latin einum skaldi, sum tey seinastu tvey árini hevur útgivið sítt fyrsta yrkingasavn á donskum, føroyskum ella grønlendskum máli. Í 2012 var tað føroyska Sissal Kampmann ið fekk heiðurslønina.

Listi yvir móttakarar

 2020 Molly Balsby
 2018 Theresa Salomonsen
 2016 Theis Ørntoft
 2014 Asta Olivia Nordenhof
 2012 Sissal Kampmann
 2010 Eva Tind Kristensen
 2008 Morten Søkilde
 2006 Dy Plambeck
 2004 Lars Skinnebach
 2002 Martin Larsen
 2000 Øverste Kirurgiske
 1998 Mikkel Thykier
 1994 Kirsten Hammann
 1996 Katrine Marie Guldager
 1992 Lene Henningsen
 1990 Karen Marie Edelfeldt
 1988 Lars Bukdahl
 1986 Morti Vizki
 1984 Juliane Preisler

Keldur

Danskar bókmentaheiðurslønir


Sissal Kampmann

Sissal Kampmann (fødd 1974), uppvaksin í Vestmanna, er ein føroyskur rithøvundur, eitt skald. Hon hevur higartil (februar 2013) útgivið tvey yrkingasøvn, bæði skrivaði á føroyskum, bæði eru útgivin á Forlagnum Eksil, sum er eitt forlag í Keypmannahavn, sum føroyingar eiga. Í september 2012 fekk hon donsku bókmentaheiðurslønina, sum Danska Akademiið handar: Klaus Rifbjerg debutantvirðisløn fyri skaldskap (Klaus Rifbjergs debutantpris for lyrik).  Prísurin verður latin annað hvørt ár fyri eitt yrkingasavn skrivað á donskum, føroyskum ella grønlendskum. Høvundin skal ikki hava útgivið meira enn tvey yrkingasøvn. Fyrsta yrkingasavnið skal verða útgivið innan fyri seinastu tvey árini.
Sissal gekk á student í Hoydølum, seinni fór hon í holt við at lesa Norðurlendskar bókmentir á Københavns Universitet. Sissal er systir Ludvík á Brekku, ið hevur myndprýtt yrkingasøvn hennara.

Útgávur

Yrkingasøvn
 2016 - Sunnudagsland, Mentanargrunnur Studentafelgasins
 2014 - Hyasinttíð, Mentanargrunnur Studentafelgasins
 2013 - 4D. Keypmannahavn, Forlagið Eksil.
 2012 - Endurtøkur. Keypmannahavn, Forlagið Eksil. (Yrkingar)
 2011 - Ravnar á ljóðleysum flogi – yrkingar úr uppgongdini. Keypmannahavn, Forlagið Eksil.

Útgivið á netinum
2013 - Runda borðið er eygað / The round table is the eye, yrking, týtt til enskt hevur Rachel Ward. Útgivið á heimasíðuni Words Without Borders.

Heiðurslønir o.a.
2017 - Tilnevnd Bókmentavirðisløn Norðurlandaráðsins
2013 - 1 árs starvsløn frá Mentanargrunni Landsins
2012 - Klaus Rifbjerg debutantvirðisløn fyri skaldskap

Keldur

Slóðir

Føroyskir rithøvundar
Føroyskir kvinnuligir rithøvundar
Føroyskir yrkjarar
Føðingar í 1974


Hornalundi

Hornalundi (frøðiheiti - Fratercula corniculata) er ein sjófuglur av lundaætt, ið líkist Atlantslunda í útsjónd, men nevsrótin er gul við reyðum nevsbroddi. Hesin lundin hevur smá svørt 'horn' omanfyri eyguni, harav navnið. Hornalundin heldur til á klettaoyggjum fram við strondini í norðara parti av Kyrrahavinum, í Siberia, Alaska og British Colombia í Kanada.

Slóðir úteftir
 NatureWorks - The Horned Puffin
 Puffinpalooza.com

Lundar
Charadriiformes


Topplundi

Topplundi (frøðiheiti - Fratercula cirrhata) er ein sjófuglur av lundaætt, sum er eyðkendur við sínum reyða nevi og gulu trevsum, ið hann hevur fingið navn eftir. Topplundin heldur til, serliga á oyggjum, fram við strondini í norðara parti av Kyrrahavinum, í British Colombia í Kanada, landsynnings-Alaska og Aleutoyggjunum, Kamtjatka, Kuriloyggjunum og um alt Okhotskhavið. Topplundin eigur saman við hornalunda í støðum, men heldur annars eystari til enn hesin, so langt suðri sum á norðaru Channel Islands út fyri strondini í suður California.

Upprunaliga veiddu inuittar á Aleutoyggjunum og ainufólkið í Japan topplunda, bæði til matna og fyri at gera nýtslu av fjaðrum og skinni. Nú er topplundin friðaður um alt útbreiðsluøkið.

Slóðir úteftir
 University of Michigan Puffin Site
 Puffinpalooza.com A site about puffins
  Proposal of Smith and Minor Islands
  DNR Celebration of Approval

Lundar
Charadriiformes


Lundar

Lundar (frøðiheiti: Fratercula) eru ein sjófuglaætt ið telur trý sløg, eitt í Atlantshavi: vanligur lundi (Fratercula arctica), og tvey í Kyrrahavi: hornalundi (Fratercula corniculata) og topplundi (Fratercula cirrhata).

Lundar eru umleið 35-40 cm til hæddar, við breiðum nevi, ið gerst sera litríkt í paringstíðini. Føðin er æti, sum lundin kavar eftir. Lundi verpur eittans eggið í lundaholuni, sum hann grevur út í svørðinum, nær við havið. Fjaðurhamurin er svartur, gráur ella hvítur, stundum við gulum fjaðrum í.

Charadriiformes


Hetlands-skotskt mál

Hetlands-skotskt (enskt: Modern Shetlandic Scots (MSS)), vanliga nevnt Shetland dialect, ella stytt til "Shetland" ella "Shetlan" av hetlendingum sjálvum, er skotska dialektin, ið tosað verður í Hetlandi í dag; hon er, eins og orknoya-skotskt, ein dialekt av oyggjaskotskum (Insular Scots).

Hetlands-skotskt er runnið av skotskum dialektum, ið lágskotskir innflytarar høvdu við sær til Hetlands serliga frá økjunum Fife og Lothian seinast í 15. øld og frameftir. Hetlands-skotskt hevur nakað av norrønum í sær, arvað frá gamla málinum norn, ið varð talað í oyggjunum fram til seinnapartin av 18. øld. Tó er nógv minni av norrønum í dagligari hetlendskari talu enn ofta hildið - flestu norrønu orðini finnast í staðarnøvnum, og so onkur orð ið hava við veður og vind, plantur, seyðhald og fiskiskap, matgerð og gomul tól at gera.

Eins og doriska dialektin í Landnyrðingsskotlandi, so líkist hetlands-skotskt burturfrá dialektunum longri suðuri í Skotlandi. Tað hevur í ein vissan mun egið orðatilfar, og er í summum førum meiri gamaldags enn aðrar nútíðar skotskar dialektir. Men av tí at ongin standardur finst til at lýsa mun imillum dialektir og mál, so er ilt at siga, um hetlands-skotskt er egið mál í mun til enskt.

Leinki úteftir
Shetland ForWirds - Almenna heimasíðan hjá hetlands-skotskum
Introduction to modern Scots: Insular Scots
Wirhoose Upplýsandi síða um hetlands-skotskt, við tekstadømum (sum zip).

Mál í Evropa
Skotland
Hetland


Listi yvir føroyskar skaldsøgur

Listi yvir skaldsøgur sum eru skrivaðar á føroyskum máli.

Skaldsøgur útgivnar eftir tíðarskeiði

1900 - 1909
 1909 - Bábelstornið / Regin í Líð. - Tórshavn : Hitt føroyska bókmentafelagið, 1909. - 262 síður

1920 - 1929
 1927 - Aðru ferð : ein framtíðarmynd / Victor Danielsen. - Tórshavn : V. Danielsen, 1927. - 62 síður
 1927 - Beinta / H. A. Djurhuus. - Tórshavn : [s.n.], 1927. - 157 síður.

1930 - 1939
 1930 - Lognbrá / Heðin Brú. - Tórshavn : Varðin og Merkið, 1930. - 151 síður
 1935 - Fastatøkur / Heðin Brú. - Tórshavn : Varðin, 1935. - 205 síður

1940 - 1949
 1940 - Feðgar á ferð / Heðin Brú. - Tórshavn : Varðin, 1940. - 159 síður
 1946 - Fiskimenn / Martin Joensen. - Tórshavn : Norrøna forlagið, 1946. - 322 síður
 1947 - Nei - lyftið sveik ikki / Victor Danielsen. - Tórshavn : Norrøna forlagið, 1947. - 102 síður

1950 - 1959
 1952 - Hitt ævinliga gonguverkið / H.M. Eidesgaard. - Tórshavn : Eysturlund, 1952. - 152 síður
 1952 - Tað lýsir á landi / Martin Joensen. - Tórshavn : Varðin, 1952. - 344 síður
 1958 - Yrkjarin úr Selvík og vinir hansara / Jens Pauli Heinesen. - Tórshavn : J.P. Heinesen, 1958. - 210 síður

1960 - 1969
 1962 - Tú upphavsins heimur / Jens Pauli Heinesen. - Tórshavn : J.P. Heinesen, 1962-1966. - 3 bind. - 409 síður
 1963 - Leikum fagurt ... / Heðin Brú. - Tórshavn : H. Brú, 1963. - 195 síður
 1968 - Nógv ímillum : kristilig skaldsøga / Hans J. Ellingsgaard. - Tórshavn : Kirkjuliga Missiónsfelagið, 1968. - 85 síður

1970 - 1979
 1970 - Men lívið lær : skaldsøga / Heðin Brú. - Tórshavn : Varðin, 1970. - 321 síður
 1971 - Rannvá / Dagmar Joensen-Næs. - Tórshavn : D. Joensen-Næs, 1971. - 114 síður
 1972 - Tað stóra takið / Heðin Brú. - Tórshavn : Emil Thomsen, 1972. - 251 síður
 1973 - Frænir eitur ormurin : skaldsøga / Jens Pauli Heinesen. - Tórshavn : J.P. Heinesen, 1973. - 466 síður
 1977 - Rekamaðurin / Jens Pauli Heinesen. - Tórshavn : Gestur, 1977. - 117 síður
 1977 - Skitsur : býurin og stórbýurin / Magnus Dam Jacobsen. - Bagsværd : M.D. Jacobsen, 1977. - 164 síður
 1978 - Osvald : skaldsøga / Valdemar Poulsen. - Tórshavn : Bókagarður, Emil Thomsen, 1978. - 269 síður
 1978 - Abbastova : skaldsøga / Louis Zachariasen. - Tórshavn : Bókagarður, Emil Thomsen, 1978. - 169 síður
 1979 - Tey telgja sær gudar : skaldsøga / Jens Pauli Heinesen. - Tórshavn : Gestur, 1979. - 133 síður
 1979 - Seinnapartur / Carl Johan Jensen. - Tórshavn : C.J. Jensen, 1979. - 59 síður

1980 - 1989
 1980 - Nú ert tú mansbarn á foldum : skaldsøga / Jens Pauli Heinesen. - Tórshavn : Gestur, 1980. - 162 síður
 1981 - Lýsir nú fyri tær heimurin : skaldsøga / Jens Pauli Heinesen. - Tórshavn : Gestur, 1981. - 126 síður
 1982 - Leikur tín er sum hin ljósi dagur : skaldsøga / Jens Pauli Heinesen. - Tórshavn : Gestur, 1982. - 167 síður
 1982 - Lívsins summar / Oddvør Johansen. - Tórshavn : Orð og Løg, 1982. - 175 síður
 1983 - Markleys breiðist nú fyri tær fold : skaldsøga / Jens Pauli Heinesen. - Tórshavn : Gestur, 1983. - 192 síður
 1984 - Lokkalogi : skaldsøga / Marianna Debes Dahl. - Tórshavn : Fannir, 1984. - 160 síður
 1984 - Eitt dýpi av dýrari tíð : skaldsøga / Jens Pauli Heinesen. - Tórshavn : Gestur, 1984. - 131 síður
 1984 - Hall : skaldsøga / Steinbjørn B. Jacobsen. - Tórshavn : S. Jacobsen, 1984. - 134 síður
 1986 - Onglalag : skaldsøga / Marianna Debes Dahl. - Tórshavn : Fannir, 1986. - 130 síður
 1987 - Tað heita summarið : skaldsøga / Høgni av Heiði. - Keypmannahavn : Mentunargrunnur studentafelagsins, 1987. - 136 síður
 1987 - Deyðin sendir apríl / Einar Petersen. - Sørvágur : Scorpio, 1987. - 93 síður
 1988 - Faldalín : skaldsøga / Marianna Debes Dahl. - Tórshavn : Fannir, 1988. - 196 síður
 1988 - Dælt er manni vitandi orð / Óli Dahl. - Tórshavn : Fannir, 1988. - 119 síður
 1988 - Í andgletti : skaldsøga / Jens Pauli Heinesen. - Tórshavn : Gestur, 1988. - 167 síður
 1988 - Handan fyri havið - býurin og bygdin / Magnus Dam Jacobsen. - Tórshavn : Exlibris, 1988. - 141 síður

1990 - 1999
 1990 - ... hvørt við sínar náðir : ein skaldsøga / D. P. Danielsen. - Tórshavn : Fannir, 1990. - 246 síður
 1990 - Skert flog / Bergtóra Hanusardóttir. - Keypmannahavn : Mentunargrunnur studentafelagsins, 1990. - 147 síður
 1990 - Blíð er summarnátt á Føroyalandi / Jógvan Isaksen. - Keypmannahavn : Mentunargrunnur studentafelagsins, 1990. - 263 síður
 1990 - Tvey : skaldsøga / Martin Næs. - Tórshavn : Fannir, 1990. - 106 síður
 1990 - Á Suðurlandið / Kristian Osvald Viderö. - Tórshavn : Bókagarður, Emil Thomsen, 1990. - 252 síður
 1991 - Undir suðurstjørnum : skaldsøga / Gunnar Hoydal. - Kollafjørður : Árting, 1991. - 265 síður
 1991 - Kasta : skaldsøga / Steinbjørn B. Jacobsen. - Tórshavn : S. Jacobsen, 1991. - 116 síður
 1991 - Gummistivlarnir eru tær einastu tempulsúlurnar, sum vit eiga í Føroyum / Jóanes Nielsen. - Keypmannahavn : Mentunargrunnur studentafelagsins, 1991. - 126 síður
 1992 - Vívil : skaldsøga / Marianna Debes Dahl. - Tórshavn : Fannir, 1992. - 150 síður
 1992 - Bláfelli : skaldsøga / Jens Pauli Heinesen. - Tórshavn : Gestur, 1992. - 246 síður
 1993 - Ein mamma er ein mamma : skaldsøga / Oddvør Johansen. - Keypmannahavn : Mentunargrunnur studentafelagsins, 1993. - 170 síður
 1994 - Við bivandi hjarta : skaldsøga / Høgni av Heiði. - Keypmannahavn : Mentunargrunnur studentafelagsins, 1994. - 127 síður
 1994 - Reglur : eitt brotsverk / Tóroddur Poulsen. - Tórshavn : Fannir, 1994. - 132 síður
 1994 - Gráur oktober / Jógvan Isaksen. - Keypmannahavn : Mentunargrunnur studentafelagsins, 1994. - 243 síður
 1995 - Eitt slag av tíð / Ólavur í Beiti. - Sørvágur : Grønhólmur, 1995. - 247 síður
 1995 - Rúm : ein tekstur í fjúrtan pørtum / Carl Jóhan Jensen. - Keypmannahavn : Mentunargrunnur studentafelagsins, 1995. - 283 síður
 1995 - Tá ið tú kemur / Ólavur í Beiti. - Sørvágur : Grønhólmur, 1996. - 208 síður
 1996 - Á ólavsøku : summarkrimi í 9 pørtum / Jógvan Isaksen. - Nivå : Antonia, 1996. - 86 síður - ISBN 99918-43-11-6
 1996 - Duldar leiðir / Mina Reinert. - Keypmannahavn : Mentunargrunnur studentafelagsins, 1996. - 223 síður
 1997 - Sót og søgn / Tóroddur Poulsen. - Tórshavn : Fannir, 1997. - 144 síður - ISBN 99918-49-12-2
 1997 - Myrkar nætur / Sonni Jacobsen. - Sørvágur : Ytstifjórðingur, 1997. - 185 síður - ISBN 99918-934-3-1
 1997 - Páskaódnin / Jóanes Nielsen. - Keypmannahavn : Mentunargrunnur studentafelagsins, 1997. - 176 síður - ISBN 99918-43-14-0
 1998 - Teir bláu / Sonni Jacobsen. - Sørvágur : Ytstifjórðingur, 1998. - 245 síður - ISBN 99918-934-4-x
 1998 - Í morgin er aftur ein dagur / Oddvør Johansen. - Keypmannahavn : Mentunargrunnur studentafelagsins, 1998. - 224 síður - ISBN 99918-43-18-3
 1999 - Vónbrot : skaldsøga / Oluf Djurhuus. - Innan Glyvur : O. Djurhuus, 1999. - 122 síður - ISBN 99918-3-068-5
 1999 - Suðar dýpið reyða / Bergtóra Hanusardóttir. - Keypmannahavn : Mentunargrunnur studentafelagsins, 1999. - 184 síður - ISBN 99918-43-24-8
 1999 - Ein ódeyðilig sál - og aðrar / Jens Pauli Heinesen. - Keypmannahavn : Mentunargrunnur studentafelagsins, 1999. - 297 síður - ISBN 99918-43-20-5
 1999 - Dalurin fagri : skaldsøga / Gunnar Hoydal. - Tórshavn : Føroya lærarafelag, 1999. - 309 síður
 1999 - Úr támi tíðarinnar / Sonni Jacobsen. - Sørvágur : Ytstifjórðingur, 1999. - 191 síður - ISBN 99918-934-5-8
 1999 - Tey, ið undan fóru : skaldsøga / Oluf Djurhuus. - Innan Glyvur : O. Djurhuus, 2000. - 155 síður - ISBN 99918-3-087-1

2000 - 2009
 2000 - Koparskrínið / Jens Pauli Heinesen. - Keypmannahavn : Mentunargrunnur studentafelagsins, 2000. - 120 síður - ISBN 99918-43-30-2
 2000 - Hjá dvørgum í Niðafjøllum : ævintýrsøga / Annfinnur í Skála. - Tórshavn : Sprotin, 2000. - 264 síður. Rað: Heimurin forni 1. ISBN 99918-44-45-7
 2000 - Ferðin til Zambora : ævintýrsøga / Annfinnur í Skála. - Tórshavn : Sprotin, 2000. - 267 síður. Rað: Heimurin forni 2. ISBN 99918-44-46-5
 2001 - Tá ið eg havi málað summarhúsið : skaldsøga / Oddvør Johansen. - Keypmannahavn : Mentunargrunnur studentafelagsins, 2001. - 116 síður - ISBN 99918-43-34-5
 2001 - Gutthús : skaldsøga / Oluf Djurhuus. - Innan Glyvur : O. Djurhuus, 2002. - 137 síður - ISBN 99918-963-0-9
 2002 - Bygdarmenning : skaldsøga / Andras Miðskarð. - Klaksvík : A. Miðskarð, 2002. - 215 síður - ISBN 99918-3-119-3

 2003 - Eitrandi blóð / Sonni Jacobsen. - Sørvágur : Ytstifjórðingur, 2003. - 188 síður, ISBN 99918-934-7-4
 2004 - Hjálpt úr neyð : skaldsøga / Absalon Absalonsen. - Tórshavn : Løkur lítli, 2004. - 229 síður, ISBN 99918-994-1-3
2004 - Hvør var Nimrod? / Jens Pauli Heinesen. - Keypmannahavn : Mentunargrunnur studentafelagsins, 2004. - 178 síður, ISBN 99918-43-52-3 (Misprentað í bókini 99918-46-52-3)
 2004 - Sebastians hús : skaldsøga / Oddvør Johansen. - Keypmannahavn : Mentunargrunnur studentafelagsins, 2004. - 128 síður, ISBN 99918-43-48-5
 2004 - Meðan sólin í eystri roðar : skaldsøga / Jóannes Kjølbro. - [S.l.] : J. Kjølbro, 2004. - 175 síður, ISBN 99918-3-158-4

 2004 - der græder så mangen / Kári Petersen. - Tórshavn : K. Petersen, 2004. - 198 síður, ISBN 99918-3-170-3
 2005 - Sornhúsfólkini : skaldsøga / Absalon Absalonsen ; perma og myndir: Absalon Absalonsen. - Tórshavn : Løkur lítli, 2005. - 244 síður, ISBN 99918-994-2-1
 2005 - Messias II ella Synd drepur Guð : ein leysasøga / Elias Askham. - Keypmannahavn : Mentunargrunnur studentafelagsins, 2005. - 356 síður, ISBN 99918-43-61-2
 2005 - Mørk / Vida Akselsdóttir Højgaard. - Keypmannahavn : Mentunargrunnur studentafelagsins, 2005. - 180 síður, ISBN 99918-43-59-0
 2005 - Krossmessa / Jógvan Isaksen. - Keypmannahavn : Mentunargrunnur studentafelagsins, 2005. - 289 síður, ISBN 99918-43-62-0
2005 - Ó- : søgur um djevulskap / Carl Jóhan Jensen. -  Vestmanna : Sprotin, 2005. - 786 síður, ISBN 99918-44-74-0
 2005 - Hvirlan / Dagny Joensen. - Keypmannahavn : Mentunargrunnur studentafelagsins, 2005. - 174 síður
 2005 - Glansbílætasamlararnir : skaldsøga / Jóanes Nielsen. - Keypmannahavn : Mentunargrunnur studentafelagsins, 2005. - 276 síður, ISBN 99918-43-57-4
 2006 - Burtur : skaldsøga / Bergtóra Hanusardóttir. - Keypmannahavn : Mentunargrunnur studentafelagsins, 2006. - 418 síður, ISBN 99918-43-70-1
 2006 - Í havsins hjarta : skaldsøga / Gunnar Hoydal. - Vestmanna : Sprotin, 2007. - 517 síður, ISBN 9789991844879
 2007 - Adventus Domini / Jógvan Isaksen. - Keypmannahavn : Mentunargrunnur studentafelagsins, 2007. - 253 síður, ISBN 9789991843773

 2007 - Tema við slankum / Sólrún Michelsen. - Keypmannahavn : Mentunargrunnur studentafelagsins, 2007. - 118 síður, ISBN 9789991843766
 2008 - Útvølir / Tóroddur Poulsen. - Keypmannahavn : Mentunargrunnur studentafelagsins, 2008. - 185 síður, ISBN 9789991843827

 2008 - Metusalem / Jógvan Isaksen. - Keypmannahavn : Mentunargrunnur studentafelagsins, 2008. - 316 síður, ISBN 9789991843803
 2009 - Norðlýsið / Jógvan Isaksen. - Keypmannahavn : Mentunargrunnur studentafelagsins, 2009. - 290 síður

2010 - 2019
 2010 - Dirvi til at liva / David Johannesen. - Miðvágur : Vón, 2010. - 135 síður
 2010 - Norska Løva / Jógvan Isaksen. - Keypmannahavn : Mentunargrunnur studentafelagsins, 2010. - 268 síður. ISBN 9789991843926
 2011 - Deydningar dansa á sandi / Jógvan Isaksen. - Keypmannahavn : Mentunargrunnur studentafelagsins, 2011. - 372 síður. ISBN 9789991843988
 2011 - Brahmadellarnir / Jóanes Nielsen. - Keypmannahavn : Mentunargrunnur studentafelagsind, 2011. - 364 síður. ISBN 9789991843957
 2011 - Tey bæði : trúfesti og fullkomin friður / Hanus Samró. - Tórshavn : H. Samró, 2011. - 172 síður. ISBN 9789991833392
 2011 - Vitjan... : framtíðarskaldsøga / Annfinnur í Skála. - Vestmanna : Sprotin, 2011. - 310 síður. ISBN 9789991871677
 2012 - Tann fimti maðurin / Jógvan Isaksen. - Keypmannahavn : Amaldus [i.e. Mentunargrunnur studentafelagsins], 2012. - 287 síður. ISBN 9789991875033
 2012 - Skugganna land / Annfinnur í Skála. - Vestmanna : Sprotin, 2012. - 553 síður. ISBN 9789991871557
 2013 - Hinumegin er mars / Sólrún Michelsen. - Keypmannahavn : Mentunargrunnur studentafelagsins, 2013. - 144 síður. ISBN 978-99918-75-05-7
 2013 - Prædikarin / Jógvan Isaksen. - Keypmannahavn : Mentunargrunnur studentafelagsins, 2013. 300 síður. ISBN 978-99918-75-12-5
 2013 - Brot / Páll Nolsøe. - Vestmanna : Sprotin, 2013. - 466 síður.
 2013 - Hans Jensen / Hanus Samró. - Tórshavn. 424 síður.
 2013 - Ljósar tíðir / Agnar Artúvertin. - 186 síður. Forlag: Gwendalyn. ISBN 978-99918-842-2-6
 2013 - Offurmorðið / Durita Holm, krimiskaldsøga. Freya. 403 síður. ISBN 978-99918-43-87-2
 2014 - Hinumegin er mars / Sólrún Michelsen. - Mentunargrunnur Studentafelagsins, 2014. - 144 síður.
 2014 - Korallin í Tallin / Agnar Artúvertin. - Gwendalyn, 2014. - 191 síður.
 2014 - Eg síggi teg betur í myrkri / Carl Jóhan Jensen. - Sprotin, 2014. - 520 síður.
 2014 - Vølundarhús / Jógvan Isaksen. - Mentunargrunnur Studentafelagsins, 2014. - 300 síður.
 2015 - Hinumegin garðin / William Smith - Sprotin, 2015. - 149 síður.
 2015 - Einsamøll í Lítlu Dímun / Agnar Artúvertin. - Gwendalyn, 2015. - 185 síður.
 2015 - Hitt blinda liðið / Jógvan Isaksen. - Mentunargrunnur Studentafelagsins, 2015. - 291 síður.
 2015 - Bókin um tað góða / Carl Jóhan Jensen. - Sprotin, 2015. - 238 síður.
 2016 - Stjørnustundir í skugga / Høgni Debes Joensen. - Sprotin, 2016. - 228 síður.
 2016 - Drotningaringurin / Jógvan Isaksen. - Marselius, 2016. - 313 síður.
 2016 - Bommhjarta / Jóanes Nielsen. - Mentanargrunnur Studentafelagsins, 2016. - 369 síður.
 2016 - Deyðin fer í bindiklubb / Steintór Rasmussen. - Sprotin, 2016. - 307 síður.
 2016 - Óendaliga vera / Marjun Syderbø Kjelnæs. - Føroya Lærarafelag, 2016. - 310 síður.
 2017 - Framtíðarvónir / David Johannesen. - Vón, 2017. - 118 síður.
 2017 - Hevndin úr havsins dýpi / Steintór Rasmussen. - Sprotin, 2017. - 305 síður.
 2019 - Jarðarferðin / Jóanes Nielsen. - Sprotin, 2019. - 244 síður

Keldur

Føroyskar bókmentir
Listar


Eysturskúlin

Eysturskúlin er ein av fólkaskúlunum í Havn, hann liggur í Eysturbýnum í Havn og er 6000 fermetrar til støddar. Eysturskúlin er størsti skúlin í landinum við 521 næmingum í 2014. Næststørsti er Tórshavnar kommunuskúli við 452 næmingum Eysturskúlin varð vígdur í august 1980. Skúlin varð bygdur í tveimum byggistigum, fyrra byggistig var liðugt í 1974, tá vóru 10 skúlastovur. Annað byggistig var liðugt í 1980. Skúlin hevur ein svimjihyl, sum er 17 metrar langur. Har eru fakstovur av ymiskum slag. Ein vanlig fimleikahøll er í skúlanum og í 1993 varð skúlahøllin umbygd til ítrótt, serliga flogbólt. Allir næmingarnir í 10.flokki í Tórshavnar kommunu eru í Nám X í Eysturskúlanum.

Í skúlanum ganga næmingar úr 1. til 10. flokk.

Skúlaárið 2012/13
Skúlaárið 2012/13 ganga 539 næmingar í til samans 17 flokkum og Nám X í Eysturskúlanum. Lærararnir eru 45, haraftrat eru 2 stuðlar.

Keldur

Slóðir
Heimasíðan hjá Eysturskúlanum

Skúlar í Føroyum


Mentunargrunnur Studentafelagsins

Mentunargrunnur Studentafelagsins er eitt føroyskt bókaforlag við heimstaði í Føroyum (føroyskt V-tal), men ritstjórnin er í Keypmannahavn. Jógvan Isaksen, rithøvundi, er leiðari av forlagnum. Mentunargrunnur Studentafelagsins er Føroya elsta forlag og er sprottið úr Hinum føroyska Studentafelagnum í Keypmannahavn, sum bleiv stovnað í 1910. Fyrsta útgávan hjá forlagnum var fyrsta yrkingasavnið hjá Janus Djurhuus, sum kom út í 1914 við heitinum Yrkingar. Tey fyrstu árini varð forlagið bara nevnt við navninum hjá studentafelagnum: Hitt føroyska Studentafelagið. Í 1957 verður Mentunargrunnur Studentafelagsins settur á stovn undir felagnum við tí høvuðsatliti at taka sær av bókaútgávu. Nøkur ár seinni verður hesin forlagsparturin fluttur heim til Føroya, har hann enn hevur innivist. Mentanargrunnurin hevur givið út ein stóran part av bókmentum, sum eru komnar út á føroyskum øll hesi árini.

Keldur

Ávísngar úteftir
Almenna heimasíðan hjá Mentunargrunni Studentafelagsins

Føroysk forløg


Holberg-medaljan

Holberg-medaljan er ein donsk bókmentavirðisløn, sum er uppkallað eftir Ludvig Holberg. Virðislønin heiðrar einum donskum rithøvunda innan fagrar bókmentir ella ein rithøvund innan vísund. Virðislønin hevur verið latin einaferð árliga síðan 1934. Tað er Dansk Forfatterforening, sum letur heiðurslønina. Tveir føroyingar hava higartil fingið henda heiður: Heðin Brú í  1982 og William Heinesen í 1960.

Móttakarar

Slóðir
 Um Holberg heiðurslønina á Litteraturpriser.dk

Danskar bókmentaheiðurslønir


N. F. S. Grundtvig

Nikolai Frederik Severin Grundtvig (8. september 1783 í Udby við Vordingborg – 2. september 1872 í København) var ein danskur rithøvundur, teologur, yrkjari (serliga kendur sum sálmasmiður), filosoffur, søgufrøðingur, prestur við Vartov í København, tittulerbiskoppur, filologur, skúlamaður og politikari. Han legger navn til Grundtvigianismuna og var stigtakari til fólkaháskúlan. Grundtvig er tann sálmasmiðurin ið oftast kemur fyri í Den Danske Salmebog og er ein "institutión" í donskum ands- og samfelagslívi.

Keldur

Danir
Danskir prestar
Guðsfrøðingar
Føðingar í 1783
Andlát í 1872


Jesper Brochmand

Jesper Rasmussen Brochmand (5. august 1585 – 19. apríl 1652) var professari við Københavns Universitet 1610-1638 og biskupur fyri Sjælland frá 1638 til sín deyðadag.

Danir
Danskir prestar
Guðsfrøðingar